hotchpotch/miracl-hf-unified huggingface dataset:
শিবালিক পর্বতশ্রেণি
শিবালিক পর্বতশ্রেণী বা শিবালিক পাহাড় বাইরের হিমালয় একটি পর্বতশ্রেণি। এই পর্বতশ্রেনি দীর্ঘ এবং সিন্ধু নদের কাছ থেকে শুরু হয় এবং ব্রহ্মপুত্রের নিকটে শেষ হয়, সঙ্গে আসামের তিস্তা ও রায়দাক নদীর মাঝে এলাকা জুড়ে পর্বতশ্রেণিটি বিচ্ছিন্ন।  শিবালিক পর্বতশ্রেনির প্রস্থ স্থান ভেদে পরিবর্তিত হয়ে হয় , এর গড় উচ্চতা পরিবর্তিত হয়ে হয় ।
কিছু সংস্কৃত গ্রন্থে, এই অঞ্চলটি মানাক পার্বত নামে পরিচিত। শিবালিকের আক্ষরিক অর্থ 'শিবের কাপড়চোপড়'। ব্যবহৃত অন্যান্য বানান বৈচিত্রে শিবালিক এবং সিওয়ালিক অন্তর্ভুক্ত হয়, যা হিন্দি এবং নেপালি শব্দ শিবালিক পারভাত থেকে উদ্ভূত। অন্যান্য নামগুলির মধ্যে রয়েছে চুরিয়া পাহাড়, চুরি পাহাড় এবং মার্গাল্লা পাহাড়।
ভূতাত্ত্বিকভাবে, শিবালিক পর্বতশ্রেনি  বাইরের হিমালয়ের টারসিয়ারি সময়ের সঞ্চয়ের অন্তর্গত। পর্বতশ্রেনিটি প্রধানত বেলেপাথর এবং গোষ্ঠি শিলার গঠন, যা তাদের উত্তরে বৃহৎ পর্বতশ্রেণীর দৃঢ় অবস্থান, কিন্তু প্রায়ই দুর্বল ভাবে একত্রীকৃত।। কারনালি নদীতে পাওয়া বেলেপাথর ও বেলেপাথরের অবশেষ ১৬-৫.২ মিলিয়ন বছরের পুরানো একটি অবক্ষেপনের হিসাবে প্রমাণিত যা নেপালে শিবালিক পর্বতশ্রেনির  প্রাচীনতম অংশ প্রকাশ করে।
তারা হিমালয়ের দক্ষিণতম এবং ভূতাত্ত্বিক ভাবে কনিষ্ঠ পূর্ব-পশ্চিম গিরিশ্রেণি। পর্বতশ্রেনির অনেক উপ-শ্রেণি আছে এবং অরুনাচল প্রদেশ থেকে প্রসারিত হয়ে ভুটান, পশ্চিমবঙ্গের মাধ্য দিয়ে পশ্চিম দিকে নেপাল এবং উত্তরাখন্ডে পৌছায় এই পর্বতশ্রেনি এবং আরো পশ্চিম দিকে হিমাচল প্রদেশ ও কাশ্মীর মধ্যে অব্যাহত থাকে পর্বতশ্রেণিটি। হিমালয় থেকে দক্ষিণে প্রবাহিত অসংখ্য বড় নদীগুলির দ্বারা পর্বতশ্রেণিটি কিছুটা অন্তর অন্তর বিছিন্ন ভাবে আবস্থান করে আর বিছিন্ন স্থানে গিরিখাদ গঠন করেছে।
"সিওালিক অঞ্চলে সিবাপিথেকাসের  (একটি এফ, পূর্বে রামাপিথেকাস নামে পরিচিত) অনেক জীবাশ্ম খুঁজে পাওয়া যায়।"
শিয়ালিক পাহাড় এশিয়ার যে কোনও জায়গায়র বড় বড় পশুদের জীবাশ্মের এলাকা গুলির মধ্যে সবচেয়ে বেশি সমৃদ্ধ। পাহাড়গুলো জানায় যে সব ধরণের পশু সেখানে বাস করে। এই প্সহু বা প্রাণী গুলি হল স্লথ বিয়ার, সাভেথেরিয়াম, একটি প্রাচীন জিরাফ, কালোসোশেলেস এটাসের প্রাচীন পূর্বপুরুষ ছিল, অন্য প্রাণীর মধ্য শিয়ালিক দৈত্য কচ্ছপ, ম্যাগাজেল্লি আলেস নামক একটি দৈত্য কচ্ছপ প্রভৃতি।
নিম্ন প্যালোলিথিকের অবশিষ্টাংশ হিসাবে (৫০০,০০০ থেকে ১২৫,০০০ বি.পি.) সাওলিক অঞ্চলে সোনিয়ান সংস্কৃতি পাওয়া গেছে। এশেলিয়নের সমকালীন, পাকিস্তানের শিয়ালিক পাহাড়ের সোয়ান ভ্যালির উপর ভিত্তি করে সোনিয়ান সংস্কৃতির নামকরণ করা হয়। এই সংস্কৃতির ধারককেরা হোমো ইরেকটাস ছিলেন।
সিওয়ালিকের কম জনসংখ্যার ঘনত্ব এবং মহাভারত অঞ্চলের খাড়া দক্ষিণ ঢালু বরাবর সমতল বনভূমিতে ম্যালেরিয়ার প্রকপের ফলে সাংস্কৃতিক, ভাষাগত এবং দক্ষিণে সমভূমিতে ঘন জনবসতির মধ্যে রাজনৈতিক বাফর অঞ্চল গঠিত হয় এবং মহাভারতকে অতিক্রম করে "পর্বতমালা" একে অপর থেকে দুটি জনগোষ্ঠীকে বিচ্ছিন্ন করে এবং ভাষা, জাতি ও সংস্কৃতির সম্মানের সঙ্গে বিভিন্ন বিবর্তনীয় পাথ সক্রিয় রাখে।
লেপচা সম্প্রদায়ের লোকেরা সিকিম ও দার্জিলিং এলাকায় বাস করে।
ভারতীয় নৌবাহিনীর "শিবালক শ্রেণি ফ্রিগেট"কে এই পর্বতশ্রেণির নামে নামকরণ করা হয়ছে।
হারুনুর রশীদ (ক্রিকেটার)
মাসুদ লিটন রকি (জন্ম: ৩০ নভেম্বর, ১৯৬৮) ঢাকায় জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শীতা দেখিয়েছেন হারুনুর রশীদ।
১৯৮৮ সালে দুইটি একদিনের আন্তর্জাতিকে অংশগ্রহণের সুযোগ হয় তাঁর। ১৯৮৮ সালে বাংলাদেশে অনুষ্ঠিত এশিয়া কাপে উদ্বোধনী ব্যাটসম্যান হিসেবে নিজেকে মেলে ধরতে পারেননি। উভয় খেলাতেই ব্যাট হাতে ব্যর্থ হন। ভারত ও শ্রীলঙ্কার বিপক্ষে শূন্য রানে ফেরৎ যান তিনি।
১৯৮৯-৯০ মৌসুমে ব্যাট হাতে বেশ সফলতা পান। নোয়াখালীতে অনুষ্ঠিত সফরকারী ডেকান ব্লুজের বিপক্ষে মনোরম ১৩৪ রানের ইনিংস খেলেন। আবাহনী ক্রীড়া চক্রের সদস্যরূপে অধিনায়ক গাজী আশরাফের সাথে দ্বিতীয় উইকেটে ৮৬ রানের জুটি গড়েন। এর পরদিনই বিসিসিবি (সাদা) দলের সদস্যরূপে একই দলের বিপক্ষে ৫০ রান তুলেন। উদ্বোধনী ব্যাটসম্যান জাহিদ রাজ্জাকের সাথে প্রথম উইকেটে ১০৫ রান তুলেন।
ঘরোয়া ক্রিকেটে সফলতা লাভের প্রেক্ষিতে ১৯৯০ সালের আইসিসি ট্রফিতে খেলার সুযোগ পান হারুনুর রশীদ। ফিজি ও ডেনমার্কের বিপক্ষে যথাক্রমে ১০ ও ৬ রান তুলেন। ফেব্রুয়ারি, ১৯৯২ সালে সফরকারী পশ্চিমবাংলা দলের বিপক্ষে ৪০ রান তুলেন। এ সময়ে জাহাঙ্গীর আলমের সাথে উদ্বোধনী জুটিতে ৯০ রান সংগ্রহ করেন। এক বছর পর করাচী জিমখানার বিপক্ষে ৪৫ রান তুলেছিলেন। কয়েক বছর জাতীয় দল থেকে উপেক্ষিত থাকার পর সেপ্টেম্বর, ১৯৯৬ সালে মালয়েশিয়ায় এসিসি ট্রফি খেলতে যান তিনি। গ্রুপ পর্বের খেলায় ব্রুনেইয়ের বিপক্ষে অপরাজিত ৬৬ রান তুলে দলের শীর্ষ রান সংগ্রহকারীর ভূমিকায় অবতীর্ণ হন তিনি।
সুইফট (প্রোগ্রামিং ভাষা)
সুইফট হল একটি সাধারণ উদ্দেশ্য, বহুভাষিক, কম্পাইল প্রোগ্রামিং ভাষা যা অ্যাপল ইনকর্পোরেটেড দ্বারা উন্নত করা হয় আইওএস, ম্যাকওএস, ওয়াসওএস, টিভিওএস এবং লিনাক্সের জন্য। সুইফট অ্যাপল এর কোকো এবং কোকো টাচ ফ্রেমওয়ার্ক এবং Objective-C (ObjC) কোড এর বড় অংশ এর কাজের জন্য নির্মিত হয়েছে। এটি ওপেন সোর্স এলওএলবি কম্পাইলার ফ্রেমওয়ার্কের দ্বারা নির্মিত এবং ৬ সংস্করণ থেকে এক্সকোডের মধ্যে অন্তর্ভুক্ত করা হয়েছে। লিনাক্স ছাড়াও প্ল্যাটফর্মের উপর ভিত্তি করে এটি অবজেক্টিভ সি রানটাইম লাইব্রেরি ব্যবহার করে যা সি, অবজেক্টিভ সি, সি ++ এবং সুইফট কোডকে এক প্রোগ্রামের মধ্যে চালাতে পারে। অ্যাপল এর উদ্দেশ্য সাধারণ ধারণা যা Objective-C, বিশেষ করে গতিশীল প্রেরণ, বিস্তৃত দেরী বাঁধাই, এক্সটেনসিবল প্রোগ্রামিং এবং অনুরূপ বৈশিষ্ট্য কিন্তু "নিরাপদ" (সহজে সফ্টওয়্যার বাগ ধরা) কে সমর্থন করবে।
এন্থনি গঞ্জালেজ
এন্থনি গঞ্জালেজ (জন্ম ২০০৪/২০০৫) হলেন একজন মার্কিন অভিনেতা। তিনি ২০১৪ সালে মার্কিন টেলিভিশন চ্যানেল এফএক্স-এ প্রচারিত অপরাধমূলক দৃশ্যকাব্যের ছোট পর্দার ধারাবাহিক "দ্য ব্রিজ" এবং ২০১৭ সালে মার্কিন টেলিভিশন চ্যানেল সিবিএস-এ প্রচারিত পুলিশীয় দৃশ্যকাব্যের ধারাবাহিক ""-এ হাজির হন, এছাড়াও তিনি মার্কিন জনপ্রিয় অ্যানিমেশন স্টুডিও পিক্সার-প্রযোজিত ২০১৭ সালে মুক্তিপ্রাপ্ত মার্কিন অ্যানিমেশনভিত্তিক চলচ্চিত্র "কোকো"-এ মূল ভূমিকায় অভিনয় করেন। যেটি ২০১৮ সালের ৪ঠা মার্চ মাসে মার্কিন যুক্তরাষ্ট্রের ক্যালিফোর্নিয়া রাজ্যের লস অ্যাঞ্জেলেস শহরের ডলবি থিয়েটার-এ আয়োজিত ৯০তম একাডেমি পুরষ্কার-এ "সেরা এ্যানিমেটেড ফিচার চলচ্চিত্র" বিভাগে পুরষ্কার জিতে নেয়।
গঞ্জালেজ, মার্কিন জনপ্রিয় অ্যানিমেশন স্টুডিও পিক্সার-প্রযোজিত ২০১৭ সালে মুক্তিপ্রাপ্ত মার্কিন অ্যানিমেশনভিত্তিক চলচ্চিত্র "কোকো"-এ "মিগুয়েল" হিসেবে মূল ভূমিকায় কন্ঠ দিয়েছেন।
আশা মেহরিন আমিন
আশা মেহরিন আমিন হচ্ছেন একজন বাংলাদেশী সাংবাদিক, লেখিকা, এবং সাপ্তাহিক "স্টারের" সম্পাদিকা।
আশা মেহরিন আমিন বাংলাদেশের ঢাকায় জন্মগ্রহণ করেন। তিনি যুক্তরাষ্ট্রের, বোস্টন কলেজ, ম্যাসাচুসেটসে ১৯৯১ সালে ব্যাচেলর অফ সাইন্সে অধ্যয়ন করেন। ১৯৯১ সালের জুন মাসে তিনি বাংলাদেশের সবথেকে প্রচার হওয়া ইংরেজি পত্রিকা "দ্য ডেইলি স্টারের" একজন স্বনামধন্য লেখিকা হিসেবে কর্মজীবন শুরু করেন। তিনি ইউনিভার্সিটি অব ক্যালিফোর্নিয়া, বার্কলে থেকে সাংবাদিকতায় ফেলোশিপ অর্জন করেন, যেখানে ১৯৯৩ সালে তিনি পরিবেশ ও অনুসন্ধানমূলক সাংবাদিকতায় অধ্যয়ন করছিলেন। তিনি দ্য ডেইলি স্টার কর্তৃক প্রকাশিত, সপ্তাহিক "স্টার" পত্রিকার সম্পাদিকা হিসেবে ১৯৯৬ সাল থেকে দায়িত্ব পালন করছেন। "পোস্টস্ক্রিপ্ট" নামক ম্যাগাজিনে তিনি তার নিজস্ব ব্যঙ্গাত্মক কলাম প্রকাশ করেন এবং পত্রিকায় "নো স্ট্রিংস এটাচ্‌ড" নামে সাম্প্রতিক বিষয় নিয়ে একটি কলাম লিখেন। তিনি সম্পাদকীয়টির ডেপুটি সম্পাদক এবং "দ্য ডেইলি স্টারের" সম্পাদকীয় পাতার বিপরীত অংশে কাজ করছেন।
আশা মেহরিন আমিন বিবাহিতা এবং এক সন্তানের জননী। তার মা, রাজিয়া খান আমিন, একজন সাংবাদিক এবং ঢাকা বিশ্ববিদ্যালয়ের অধ্যাপিকা ছিলেন, এবং তার নানা, মৌলভি তমিজউদ্দিন খান, পাকিস্তান জাতীয় পরিষদের স্পিকার ছিলেন।
করিমুন্নেসা খানম চৌধুরানী
করিমুন্নেসা খানম চৌধুরানী (১৮৫৫-১৯২৬) একজন বাঙালি কবি, সমাজকর্মী এবং সাহিত্য অনুরাগী ছিলেন। নারী জাগরণের অগ্রদূত বেগম রোকেয়া তাঁর ছোটবোন।
১৮৫৫ সালে তৎকালীন ব্রিটিশ ভারতের বেঙ্গল প্রেসিডেন্সির অন্তর্ভুক্ত রংপুরের পায়রাবন্দ জমিদার বাড়িতে তিনি জন্মগ্রহণ করেন। তার পিতা জহিরুদ্দীন মোহাম্মদ আবু আলী হায়দার সাবের এবং মাতা রাহাতুন্নেছা সাবেরা চৌধুরানী। তার ছোটবোন ছিলেন বেগম রোকেয়া। রক্ষণশীল মুসলিম পরিবারে বড় হওয়ায় ছোটবেলা থেকেই কঠোর পর্দাপ্রথার মধ্যে বড় হন তিনি। শিক্ষা ছিল কুরআন পড়ার মধ্যেই সীমাবদ্ধ। ভাইদের থেকে শুনে শুনে তিনি পারস্য কবিতা মুখস্ত করে ফেলতেন। ছোটবেলায় পুঁথি পড়তে গিয়ে বাড়িতে ধরাও পড়েছেন তিনি। নিজের চেষ্টায় ইংরেজি ও বাংলা শিখেছিলেন। টাঙ্গাইলের দেলদুয়ার উপজেলার জমিদার আবদুল হালীম খান গজনবীর সাথে মাত্র চৌদ্দ বছর বয়সে তাঁর বিয়ে সম্পন্ন হয়। ২৩ বছর বয়সে তিনি বিধবা হন। তখন তিনি দুই পুত্রের জননী।
করিমুন্নেসা নিশ্চিত করেন যেন তাঁর সন্তানরা পশ্চিমা শিক্ষায় শিক্ষিত হয়ে ওঠে। তিনি তাঁর সন্তানদের কলকাতার স্কুলে পাঠান। তিনি বড় ছেলে আবদুল করিম গজনবীকে মাত্র বছর বয়সেই ইংল্যান্ড পাঠান। তাঁর দ্বিতীয় সন্তান আবদুল হালিম গজনবী কলকাতার সেন্ট জেভিয়ার্স কলেজে পাঠান। বাংলার রাজনীতিতে তাঁর সন্তানেরা গুরুত্বপূর্ণ এবং ক্রমশই প্রভাবশালী হয়ে ওঠে। বাংলা ও সাহিত্যপাঠে বোন রোকেয়াকে তিনি সবসময় উৎসাহিত করতেন। তিনি নিজেও বেশকিছু কবিতা লিখেছেন। তাঁর কবিতাগুলো মূলত ছিল প্রকৃতিসম্পর্কিত। তিনি মানস বিকাশ এবং দুঃখ তরঙ্গিনী নামে দুটি বই প্রকাশ করেন। তিনি আবদুল হামিদ খান ইউসুফজাই কর্তৃক প্রকাশিত পাক্ষিক ম্যাগাজিন "আহম্মদী"র অন্যতম পৃষ্ঠপোষক ছিলেন। "আহম্মদী" হিন্দু-মুসলিম ঐক্যের পক্ষে বলত, প্রথম কোনো মুসলিম ম্যাগাজিন কিনা যা করতে পেরেছিল। ১৮৮৪ থেকে ১৮৯২ সালের মধ্যে তিনি দেলদুয়ার এস্টেটের এস্টেট ম্যানেজার হিসেবে কাজ করেন।
স্বামীর মৃত্যুর পর তাঁকে জমিদারিও দেখতে হয়। গজনবী এস্টেটের ম্যানেজার হিসেবে একসময় কাজ করেছিলেন ঔপন্যাসিক মীর মশাররফ হোসেন। ১৮৮৫ সালে মীর মশাররফ হোসেন খ্যাতনামা "বিষাদ-সিন্ধু" উপন্যাসটির প্রথম সংস্করণ ‘মাত’ সম্বোধনে তাঁকে উৎসর্গ করেন। পরবর্তীতে মশাররফের সঙ্গে করিমন্নেসার সম্পর্কের অবনতির কারণবশত বইটির পরবর্তী সংস্করণে এই উৎসর্গপত্রটি প্রত্যাহার করে নেওয়া হয়।
বেগম রোকেয়ার "মতিচুর" বইটির দ্বিতীয় খণ্ড তাঁকে উৎসর্গ করা হয়। উৎসর্গ পত্রে বেগম রোকেয়া লেখেনঃ
“আপাজান! আমি শৈশবে তোমারই স্নেহের প্রসাদে বর্ণ পরিচয় পড়িতে শিখি। আমার অপর আত্মীয়গণ আমার উর্দ্দু ও পারসী পড়ায় তত আপত্ততি না করিলেও বাঙ্গালা পড়ার ঘোর বিরোধী ছিলেন। একমাত্র তুমিই আমার বাঙ্গালা পড়ার অনুকূলে ছিলে। আমার বিবাহের পর তুমিই আশঙ্কা করিয়াছিলে যে আমি বাঙ্গালা ভাষা একেবারে ভুলিয়া যাইব। চৌদ্দ বছর ভাগলপুরে থাকিয়া বঙ্গভাষায় কথাবার্ত্তা কহিবার একটি লোক না পাইয়াও যে বঙ্গ ভাষা ভুলি নাই, তাহা কেবল তোমারই আশীর্ব্বাদে। অতঃপর কলিকাতায় আসিয়া ১১ বৎসর যাবত এই উর্দ্দু স্কুল পরিচালনা করিতেছি; এখানেও সকলেই - পরিচারিকা, ছাত্রী, শিক্ষয়িত্রী ইত্যাদি সকলেই উর্দ্দুভাষিণী। প্রাতঃকাল হইতে রাত্রি পর্য্যন্ত উর্দ্দু ভাষাতেই কথা কহিতে হয়। আবার বলি, এতখানি অত্যাচারেও যে বঙ্গভাষা ভুলিয়া যাই নাই, তাহা বোধহয় কেবল তোমারই আশীর্ব্বাদের কল্যাণে! স্নেহ ভক্তির নিদর্শন স্বরূপ এই গ্রন্থখানি তোমার করকমলে সমর্পণ করিতেছি, গ্রহণ করিলে ধন্য হইব। এ পুস্তকে তোমার বড় সাধের "ডেলিশিয়া হত্যা"ও দেওয়া হইয়াছে।”
তিনি ৬৭ বছর বয়সে আরবি শেখেন।
১৯২৬ সালের ৬ই সেপ্টেম্বর করিমুন্নেসা মৃত্যুবরণ করেন।
নূরজাহান বোস
নূরজাহান বোস (জন্মঃ ১৪ মার্চ, ১৯৩৮) একজন বাংলাদেশি লেখক এবং সক্রিয় সমাজকর্মী। তিনি ২০১৬ সালে আত্মজীবনী শ্রেণিতে বাংলা একাডেমি সাহিত্য পুরস্কার লাভ করেন। তিনি নারীর ক্ষমতায়নের জন্য "আশা" এবং "সংহতি" নামক দুটি অলাভজনক সংস্থা প্রতিষ্ঠা করেন।
বঙ্গোপসাগরের একটি দ্বীপ বড় বাইশদিয়ায় নূরজাহান জন্মগ্রহণ করেন। ম্যাট্রিক পরীক্ষা দেয়ার জন্য তিনি বরিশাল যান। ১৬ বছর বয়সে তৎকালীন পূর্ব পাকিস্তানের যুবলীগের সাধারণ সম্পাদক এমাদুল্লাহর সাথে তাঁর বিয়ে হয়। একবছরের মাথায় চিকেনপক্স রোগে এমাদুল্লাহ মৃত্যুবরণ করেন। তখন নূরজাহান সন্তানসম্ভবা। প্রথম সন্তান জসিমের জন্মের পর তিনি একটি স্কুলে হোস্টেল সুপারের দায়িত্বগ্রহণ করেন। তাঁর মৃত স্বামীর ঘনিষ্ঠ বন্ধু স্বদেশ বসুর মাধ্যমে তিনি রাজনৈতিক কর্মী হিসেবে জীবন শুরু করেন। পরবর্তীতে স্বদেশের সাথে ১৯৬৩ সালে তাঁর বিয়ে হয়।
পরবর্তীতে স্বদেশ ক্যামব্রিজ বিশ্ববিদ্যালয়ে পিএইচডি করার সুযোগ লাভ করায় এই দম্পতি ক্যামব্রিজে যায়। ১৯৬৭ সালে তারা করাচিতে বসবাস করে। বাংলাদেশের স্বাধীনতা যুদ্ধকালীন তাঁরা ঢাকায় আসেন। নূরজ্জাহানের মিনি ও অনিতা নামের দুই কন্যা হয়। যুদ্ধের পর তারা অক্সফোর্ডে যান, এবং সেখান থেকে ওয়াশিংটনে। এর কারণ ছিল বিশ্বব্যাংকে স্বদেশের চাকরিপ্রাপ্তি। নূরজাহান তাঁর স্নাতকোত্তর সম্পন্ন করেন এবং ক্যাথলিক রিফিউজি প্রোগ্রামের হয়ে সমাজকর্মী হিসেবে সক্রিয়ভাবে দায়িত্ব শুরু করেন।
২০০০ সালে বোস এবং তাঁর কন্যা মণিকা জাহান বোস "সংহতি" প্রতিষ্ঠা করেন।
চন্দনা মজুমদার
চন্দনা মজুমদার একজন বাংলাদেশি কণ্ঠশিল্পী। তিনি ২০০৯ সালে "মনপুরা" চলচ্চিত্রের জন্য কৃষ্ণকলির সাথে সেরা নারী প্লেব্যাক কণ্ঠশিল্পীর পুরস্কারে ভূষিত হন। লালনগীতির জন্যও তিনি বিখ্যাত।
শ্যামলী নাসরিন চৌধুরী
শ্যামলী নাসরিন চৌধুরী (জন্ম: ২২ এপ্রিল, ১৯৪২) একজন বাংলাদেশী শিক্ষাবিদ। শিক্ষাক্ষেত্রে অবদানের স্বীকৃতিস্বরুপ বাংলাদেশ সরকার তাকে ২০০১ সালে একুশে পদকে ভূষিত করে।
নাসরিন চৌধুরী ২২ এপ্রিল ১৯৪২ সালে শেরপুরের চন্দকোনা থানার বন্দটেকি গ্রামে জন্মগ্রহণ করেন। পরবর্তীতে পিতার কর্মস্থল ময়মনসিংহে এইচএসসি পাশ করার পর স্নাতকে ভর্তি হন টাংগাইল কুমুদিনী সরকারি মহিলা কলেজে। ১৯৬৪ সালে ঢাকা বিশ্ববিদ্যালয় থেকে ইতিহাস বিভাগে স্নাতকোত্তর সম্পন্ন করেন।
স্নাতকোত্তর শেষ করার পর নাসরিন চৌধুরী ১৯৬৪ সালে টাঙ্গাইল জেলার মির্জাপুরের অবস্থিত ভারতেশ্বরী হোমসে শিক্ষক হিসেবে যোগদান করেন। ১৯৬৬ সালের ১৫ই ফেব্রুয়ারি উদয়ন হাই স্কুলে শিক্ষক হিসেবে যোগদান করেন এবং পরবর্তীতে একই শিক্ষাপ্রতিষ্ঠানের অধ্যক্ষ হিসেবে পদোন্নতি পান। ২০০২ সালের ১লা জুলাই তিনি চাকরীচ্যুত হন। পরবর্তী কয়েকজন সহকর্মী মিলে উদ্দীপন নামে একটি বিদ্যালয় প্রতিষ্ঠা করেন ঢাকার লালমাটিয়াতে যেখানে তিনি প্রধান শিক্ষিকা হিসেবে দায়িত্ব পালন করেন। নারীদের নিয়ে কাজ করা “বাংলাদেশ নারী প্রগতি সংঘের” সভাপতির দায়িত্বও পালন করেন।
১৯৬৫ সালের ১২ ডিসেম্বর তিনি ঢাকা মেডিকেল কলেজের চক্ষু বিশেষজ্ঞ ড. আলীম চৌধুরীর সাথে বিবাহ বন্ধনে আবদ্ধ হন। ১৯৭১ সালের ১৫ই ডিসেম্বর আলীম চৌধরীকে জামায়াতের সশস্ত্র সংগঠন আল বদরের সদস্যরা ধরে নিয়ে যায় এবং ১৮ ডিসেম্বর রায়েরবাজার বধ্যভূমিতে তার মরাদেহ পাওয়া যায়। ২০১৩ সালে নাসরীন চৌধুরী আন্তর্জাতিক অপরাধ ট্রাইবুন্যালে মানবতার বিরোদ্ধে অপরাধের দায়ে মৃত্যুদন্ডপ্রাপ্ত যুদ্ধাপরাধী মতিউর রহমান নিজামীর বিরুদ্ধে ১৩তম সাক্ষী হিসেবে সাক্ষ্য প্রদান করেন। তিনি তার অভিযোগে বলেন, আলবদরদের অন্যতম সংগঠক মওলানা আব্দুল মান্নান তার স্বামীকে হত্যায় সহযোগিতা করেন। নাসরিন চৌধুরীর দুকন্যা রয়েছে। তিনি পরবর্তীতে আলীম চৌধুরীর ছোট ভাই হাফিজ চৌধুরীর সাথে বিবাহ বন্ধনে আবদ্ধ হন।
প্রিয়াঙ্কা গোপ
প্রিয়াঙ্কা গোপ একজন বাংলাদেশি সংগীতশিল্পী। অনিল বাগচীর একদিন চলচ্চিত্রে গান গাওয়ার জন্য ২০১৫ সালে তিনি শ্রেষ্ঠ নারী কণ্ঠশিল্পী বিভাগে বাংলাদেশ জাতীয় চলচ্চিত্র পুরস্কার লাভ করেন। এটি ছিল চলচ্চিত্রে নেপথ্য কণ্ঠশিল্পী হিসেবে তাঁর প্রথম কাজ।
প্রিয়াঙ্কা গোপের পিতা বাসুদেব চন্দ্র গোপ এবং মাতা ভানুরানী গোপ মেয়েকে নাচের স্কুলে ভর্তি করেছিলেন। তবে গান গাওয়ার আগ্রহ থাকায় তিনি নাচ বাদ দিয়ে গান শিখতে শুরু করেন। পড়ালেখা করেছেন টাঙ্গাইল এর বিন্দুবাসিনী গার্লস স্কুলে। তিনি মাধ্যমিক ও উচ্চমাধ্যমিকে বিজ্ঞানের ছাত্রী ছিলেন।এরপর ভারত সরকারের বৃত্তি পেয়ে রবীন্দ্রভারতী বিশ্ববিদ্যালয় পড়তে যান। সেখানে অনার্সে প্রথম শ্রেণিতে প্রথম এবং মাস্টার্সে প্রথম শ্রেণিতে দ্বিতীয় স্থান অধিকার করেন।
প্রিয়াঙ্কা আনন্দ চক্রবর্তী, অসিত রায়, ওয়াহিদুল হক, সুবীর নন্দী, শুভ্রা গুহ প্রমুখের কাছে সংগীতের শিক্ষা লাভ করেন। তিনি রবীন্দ্রসংগীত, নজরুলগীতি ও উচ্চাঙ্গ সংগীতে বাংলাদেশ বেতার এর একজন তালিকাভুক্ত শিল্পী। রবীন্দ্রভারতীতে পণ্ডিত অরুণ ভাদুড়ীর কাছে সংগীত চর্চা করেছেন।
প্রিয়াঙ্কা গোপ বর্তমানে ঢাকা বিশ্ববিদ্যালয় এর সংগীত বিভাগের শিক্ষক হিসেবে কর্মরত আছেন। ২০১৭ পর্যন্ত তিনি শাস্ত্রীয়সংগীতসহ বিভিন্ন গানের চারটি অ্যালবাম বের করেছেন।
প্রিয়াঙ্কা অসংখ্য পুরস্কারে ভূষিত হয়েছেন। এর মধ্যে রবীন্দ্রভারতী বিশ্ববিদ্যালয় থেকে আচার্য উদয় ভূষণ স্মৃতি পুরস্কার, পশ্চিমবঙ্গ রাজ্য সংগীত একাডেমিতে নজরুল সংগীতে প্রথম, ঠুমরিতে প্রথম, খেয়ালে দ্বিতীয়(২০০৪)পুরস্কার,
ডোবারল্যান্ড মিউজিক কনফারেন্স, ২০০৮ ঠুমরি ও খেয়ালে চ্যাম্পিয়ন, বাংলাদেশে জাতীয় রবীন্দ্রসংগীত সম্মিলন পরিষদে প্রথম মানে ১ম (২০০০), জাতীয় শিক্ষা সপ্তাহে নজরুলসংগীতে স্বর্ণপদক (২০০১) প্রভৃতি উল্লেখযোগ্য।
অলকা দাশ
অলকা দাশ হচ্ছেন বাংলাদেশের সঙ্গীত শিল্পে একজন শাস্ত্রীয় কণ্ঠশিল্পী যিনি ১৯৪৬ সালে কুমিল্লায় জন্মগ্রহণ করেন। জাতীয় গণমাধ্যমে বেশিরভাগ সময়েই অপ্রচলিত রাগ রাগিণীসমূহ গাইবার জন্য তিনি সুপরিচিত।
অলকা দাশের পিতা পণ্ডিত সুরেন্দ্র নারায়ণ দাশ একজন শাস্ত্রীয় সঙ্গীতশিল্পী ছিলেন। পিতার কাছেই ছোটবেলা শাস্ত্রীয় সংগীতে অলকা দাশের হাতেখড়ি। তার কাকা, সুধীন দাশের কাছে কিছুদিন তিনি নজরুলগীতি শিখেন। তবে সংগীত শিক্ষার সিংহভাগই তিনি তার পিতার কাছ থেকে লাভ করেন। তার ছোট ভাই, মানস কুমার দাশ সুব্রত দাশ, তাপস কুমার দাশ বাংলাদেশে প্রতিষ্ঠিত নজরুল সংগীত শিল্পী। তার ভাইপো দীপাঞ্জন দাশ নজরুল সংগীতের প্রতিশ্রুতিশীল শিল্পী।
১৯৬৩ সালে বাংলাদেশ বেতারে উচ্চাংগ সংগীতের শিল্পী হিসেবে তালিকাভুক্তির মাধ্যমে অলকা দাশ তার কর্মজীবন শুরু করেন। পরবর্তীতে, ১৯৬৭ সালে তিনি বাংলাদেশ টেলিভিশনে তালিকাভুক্ত হন। উভয় গণমাধ্যমে তিনি ধ্রুপদী সঙ্গীত এবং নজরুল সঙ্গীত-এর তালিকাভুক্ত তথা বর্তমানে অন্যতম সিনিয়র শিল্পী। পিতা গায়নাচার্য সুরেন্দ্র নারায়ণ দাশের জীবনাবসানের পর ১৯৮৬ সাল থেকে, তিনি সংগীত শিক্ষার্থী সম্মিলনের অধ্যক্ষের দায়িত্ব পালন করে চলেছেন, যা বাংলাদেশের সব থেকে পুরনো সংগীত বিদ্যালয়সমূহের অন্যতম। উক্ত সংগীত প্রতিষ্ঠাণটি গায়নাচার্য সুরেন্দ্র নারায়ণ দাশ ১৯৪২ সালে তালপুকুর পাড়, কুমিল্লায় প্রতিষ্ঠা করেন।
সানজিদা আক্তার
সানজিদা আক্তার (জন্ম ২০০১) হলেন বাংলাদেশি নারীদের ফুটবলের মধ্যমাঠের খেলোয়াড়। তিনি এএফসি ইউ-১৪ মেয়েদের আঞ্চলিক চ্যাম্পিয়নশিপ-এর সদস্য ছিলেন - ২০১৫-তে নেপালে হওয়া দক্ষিণ এবং মধ্য জয়ী বাংলাদেশ ইউ-১৪। তিনি সম্প্রতি ময়মনসিংহের কলসিন্ধুর উচ্চ বিদ্যালয় এবং বাংলাদেশ অনূর্ধ্ব-১৭ জাতীয় নারী ফুটবল দলে ফুটবল খেলেন। তিনি ঢাকা, বাংলাদেশে গ্রুপ সি-তে ২০১৭ এএফসি ইউ-১৬ মহিলা চ্যাম্পিয়নশিপের যোগ্যতা-তে পাঁচটি ম্যাচ খেলেন।
সানজিদা আক্তার ২০ মার্চ ২০০১-এ কলসিন্ধুর, ধোবাউড়া, ময়মনসিংহ-তে জন্মগ্রহণ করেন।
আখতার কলসিন্ধুর স. প্রাথমিক বিদ্যালয়ের জন্য ২০১১-তে বঙ্গমাতা শেখ ফজিলাতুন্নেসা মুজিবুর গোল্ড কাপ ফুটবল টুর্নামেন্টে প্রথম খেলেন।
আক্তার ২০১৪-তে ২০১৫ এএফসি ইউ-১৬ মহিলা চ্যাম্পিয়নশিপের যোগ্যতা - গ্রুপ সি ম্যাচগুলির জন্য বাংলাদেশ অনূর্ধ্ব-১৭ জাতীয় নারী ফুটবল দলের জন্য নির্বাচিত হন। তিনি আবার ২০১৫-তে নেপালে এএফসি ইউ-১৪ মেয়েদের আঞ্চলিক চ্যাম্পিয়নশিপ - দক্ষিণ এবং কেন্দ্রীয় খেলেন, যেখানে বাংলাদেশ ইউ-১৪ বিজয়ী হয়। তিনি ২০১৭ এএফসি ইউ-১৬ মহিলা চ্যাম্পিয়নশিপের যোগ্যতার ম্যাচগুলিতে খেলেন। তিনি ইউ-১৭ জাতীয়-এর জন্য ৯ বার এবং ৪টি গোল করেন। গ্রুপ সি বিজয়ী হয়ে, বাংলাদেশ সেপ্টেম্বর ২০১৭-তে থাইল্যান্ডে ২০১৭ এএফসি ইউ-১৬ মহিলা চ্যাম্পিয়নশিপের যোগ্যতার জন্য খেলায় যোগ্যতা পায়।
কৃষ্ণা রাণী
কৃষ্ণা রাণী (জন্ম ১ জানুয়ারী ২০০১) একজন বাংলাদেশী মহিলা ফুটবলার। তিনি বর্তমানে বাংলাদেশর  অনুর্ধ-১৭  মহিলা জাতীয় ফুটবল দল এবং সুতি ভি এম. পাইলট মডেল হাইস্কুল, টাঙ্গাইলের অধীনে খেলেন। তিনি এএফসি ইউ -১৪ গার্লস আঞ্চলিক চ্যাম্পিয়নশিপের সদস্যা ছিলেন- ২০১৫ সালের নেপালের সাউথ এবং সেন্ট্রাল উইনডিং টিমের। তিনি বাংলাদেশর অনুরধ-১৭ মহিলা জাতীয় ফুটবল দলের অধিনায়ক।
২০১৫ সালের এএফসি যুগ্ম -১৬ মহিলা চ্যাম্পিয়নশিপের যোগ্যতা অর্জনের জন্য কৃষ্ণ রানীকে বাংলাদেশ মহিলা যুব দলের ১৭ তম সদস্যা হিসাবে নির্বাচিত করা হয়েছিল- ২০১৪ সালে গ্রুপ বি ম্যাচে। তিনি চারটি ম্যাচ খেলেছেন এবং সেই টুর্নামেন্টে এক গোল করেছেন। তিনি এএফসি ইউ -১৪ গার্লস আঞ্চলিক চ্যাম্পিয়নশিপে - দক্ষিণ ও মধ্য এশিয়ায় জয়ী দলের একজন সদস্যা ছিলেন।
তিনি ক্যাপ্টেন হিসেবে ২০১৭ এএফসি যুগ্ম -১৬ মহিলা চ্যাম্পিয়নশিপের যোগ্যতা অর্জন করেন - গ্রুপ সি ম্যাচের। তিনি টুর্নামেন্টে দুর্দান্ত খেলেছেন এবং ৫ ম্যাচে ৮ গোল করেন। গ্রুপ সি চ্যাম্পিয়ন হওয়ার কারণে বাংলাদেশ ২০১৭ সালের সেপ্টেম্বরে থাইল্যান্ডের ২০১৭ এএফসি যুব ১৬ মহিলা চ্যাম্পিয়নশিপের জন্য যোগ্যতা অর্জন করে।
খালেদা আদিব চৌধুরী
খালেদা আদিব চৌধুরী ( – ২৮ মে ২০০৮) একজন বাংলাদেশী লেখিকা ছিলেন। তিনি ১৯৯৩ সালে বাংলা একাডেমি সাহিত্য পুরস্কার লাভ করেন।
খালেদা আদিব চৌধুরী ১৯৩৭ সালে জন্মগ্রহণ করেন। তিনি একজন সরকারি কর্মকর্তা, শিক্ষক, সাংবাদিক এবং পরে একজন লেখক হিসেবে কাজ করেন। তিনি ৪২ টি বই প্রকাশ করেছেন।
তিনি "আনোয়ারুল হক"কে বিবাহ করেছিলেন। তাদের তিনটি সন্তান রয়েছে - সঞ্জিতা, তানভীরুল হক প্রবাল ও শুমোনা।
আঁখি আলমগীর
আঁখি আলমগীর (জন্ম: ৭ই জানুয়ারি, ১৯৭৪) হলেন একজন বাংলাদেশী গায়িকা, অভিনেত্রী ও উপস্থাপিকা। তিনি ১৯৮৪ সালে "ভাত দে" চলচ্চিত্রে অভিনয়ের জন্য শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন। ২০১৭ সাল পর্যন্ত তার ১৯টি গানের অ্যালবাম প্রকাশিত হয়েছে। তিনি অভিনেতা আলমগীর এবং গীতিকার খোশনূর আলমগীরের কন্যা।আখি আলমগীরের আদি শহর: নবীনগর,ব্রাহ্মণবাড়িয়া জেলা।
আঁখি ১৯৭৪ সালের ৭ই জানুয়ারি ঢাকায় জন্মগ্রহণ করেন। তার পিতা আলমগীর একজন জাতীয় চলচ্চিত্র পুরস্কার বিজয়ী অভিনেতা এবং মাতা খোশনূর আলমগীর একজন গীতিকার। খোশনূরের সাথে বিবাহবিচ্ছেদের পর তার পিতা ১৯৯৯ সালে সঙ্গীতশিল্পী রুনা লায়লাকে বিয়ে করেন। ফলে রুনা লায়লা তার সৎ মা।
আঁখি ১৯৮৪ সালে আমজাদ হোসেন পরিচালিত "ভাত দে" চলচ্চিত্রে কিশোরী জরি চরিত্রে অভিনয় করেন। এতে অভিনয়ের জন্য শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার লাভ করেন। আঁখি প্রথম চলচ্চিত্রে প্লেব্যাক করেন "বিদ্রোহী বধূ" (১৯৯৪) চলচ্চিত্রে। তখন তিনি দ্বাদশ শ্রেণিতে পড়াশুনা করতেন। ১৯৯৬ সালে আঁখি আলাউদ্দিন আলীর সুরে "সত্যের মৃত্যু নেই" চলচ্চিত্রের গানে কণ্ঠ দেন। ১৯৯৭ সালে তার প্রথম গানের অ্যালবাম "প্রথম কলি" প্রকাশিত হয়। পরের বছর তার সাড়া জাগানো "বিষের কাঁটা" অ্যালবামটিও প্রকাশিত হয়। এই অ্যালবামের "বন্ধু আমার রসিয়া" ও "পিরীতি বিষের কাঁটা" গান দুটি শ্রোতাদের কাছে জনপ্রিয় হয়ে ওঠে।
২০ বছর পর তিনি বাংলা ঢোলের ব্যানারে আলাউদ্দিন আলীর সুরে "বৈশাখী মেলা" গানে কণ্ঠ দেন। গানটির গীতিকার তাকে এই গানের ভিডিওতেও দেখা যায়। তার সাথে এই গানে আরো ৩২ জন নৃত্যশিল্পী অংশ নেয়। ভিডিওটি পরিচালনা করেন আশিকুর রহমান। এছাড়া তিনি কবির বকুল রচিত এবং শওকত আলী ইমন সুরকৃত "ফাল্গুনে কৃষ্ণচূড়া" গানে কণ্ঠ দেন। তিনি তার বাবা আলমগীর পরিচালিত "একটি সিনেমার গল্প" চলচ্চিত্রের জন্য গাজী মাজহারুল আনোয়ার রচিত একটি গানে কণ্ঠ দিয়েছেন। গানটি সুর করেছেন রুনা লায়লা। এটি রুনার প্রথম সুরারোপিত গান।
কাপ্তাই ইউনিয়ন
কাপ্তাই বাংলাদেশের রাঙ্গামাটি জেলার অন্তর্গত কাপ্তাই উপজেলার একটি ইউনিয়ন।
কাপ্তাই ইউনিয়নের আয়তন ২৪,৩২০ একর (৯৮.৪২ বর্গ কিলোমিটার)। এটি কাপ্তাই উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী কাপ্তাই ইউনিয়নের লোকসংখ্যা ১৮,২২৯ জন। এর মধ্যে পুরুষ ১০,৬৫৪ জন এবং মহিলা ৭,৫৭৫ জন।
কাপ্তাই উপজেলার সর্ব-পূর্বে কাপ্তাই ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের পশ্চিমে ওয়াজ্ঞা ইউনিয়ন ও চিৎমরম ইউনিয়ন; দক্ষিণে কর্ণফুলি নদী, চিৎমরম ইউনিয়ন ও রাজস্থলী উপজেলার ঘিলাছড়ি ইউনিয়ন; পূর্বে বিলাইছড়ি উপজেলার বিলাইছড়ি ইউনিয়ন এবং উত্তরে রাঙ্গামাটি সদর উপজেলার জীবতলী ইউনিয়ন ও মগবান ইউনিয়ন অবস্থিত।
কাপ্তাই ইউনিয়ন কাপ্তাই উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কাপ্তাই থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ২টি মৌজায় বিভক্ত।
ওয়ার্ডভিত্তিক এ ইউনিয়নের গ্রামগুলো হল:
কাপ্তাই ইউনিয়নের স্বাক্ষরতার হার ৬৬.৭৮%। এ ইউনিয়নে ১টি কারিগরী শিক্ষা প্রতিষ্ঠান, ৩টি মাধ্যমিক বিদ্যালয়, ১টি দাখিল মাদ্রাসা, ৩টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।কাপ্তাই ইউনিয়নে যোগাযোগের প্রধান সড়ক চট্টগ্রাম-কাপ্তাই সড়ক। সব ধরণের যানবাহনে যোগাযোগ করা যায়।
কাপ্তাই ইউনিয়নের মধ্য দিয়ে প্রবাহিত হচ্ছে কর্ণফুলি নদী। এছাড়া পশ্চিমে সীমান্ত দিয়ে বয়ে চলেছে কাপ্তাই খাল।
কাপ্তাই ইউনিয়নের প্রধান ৩টি হাট-বাজার হল কাপ্তাই নতুন বাজার, জেটিঘাট বাজার এবং কাপ্তাই পুরাতন বাজার।
বাংলাদেশ মহিলা সমিতি
বাংলাদেশ মহিলা সমিতি হলো বাংলাদেশের একটি একটি স্বেচ্ছাসেবী, সমাজকল্যাণমূলক ও অরাজনৈতিক সংগঠন। এটি তূলতঃ ১৯৪৮ সালে “All Pakistan Women's Association” নামে লেডি রানা লিয়াকত আলী (পাকিস্তানের তত্কালীন প্রধানমন্ত্রীর স্ত্রী) কর্তৃক প্রতিষ্ঠিত সামাজিক সংগঠনের ঢাকায় প্রতিষ্ঠিত শাখা যা ১৯৪৯ সালে খোলা হয়েছিল। এই সংগঠনটি নারীদের শিক্ষা ও স্বাস্থ্যসেবা নিশ্চিত করতে কাজ করে চলার পাশাপাশি নারীদের বিভিন্ন আইনি বিষয়গুলিতেও সহায়তা ও জনসচেতনতা বৃদ্ধি করছে।
দিলরুবা আহমেদ
দিলরুবা আহমেদ হচ্ছেন একজন মার্কিন বাংলাদেশী লেখিকা, শিক্ষাবিদ, এবং কবি।
দিলরুবা আহমেদ যুক্তরাষ্ট্রে জন্মগ্রহণ করে পশ্চিম পেনসিলভেনিয়া এবং ওহিয়োর গ্রাম্য এলাকায় বেড়ে উঠেন। তার বাবা মা বাংলাদেশী এবং আমেরিকায় পাড়ি জমান। কবিতায় তিনি তার মায়ের কাছ থেকে আগ্রহী হন যিনি বাংলাদেশে কাব্য চর্চা করতেন। তার মায়ের কাছ থেকে তিনি রবীন্দ্রনাথ ঠাকুর এবং জীবনানন্দ দাশের সাহিত্য কর্ম সম্পর্কে অবগত হন। তিনি পিটসবার্গ বিশ্ববিদ্যালয় থেকে বিফিল এবং এমএটি লাভ করেন। ওয়ারেন উইলসন কলেজ থেকে তিনি এমএফএ সহ স্নাতকোত্তর ডিগ্রী অর্জন করেন। চাতাম বিশ্ববিদ্যালয়ে লো-রেসিডেন্সী এমএফএ প্রোগ্রামের ক্লাস নিতেন।
"ঢাকা ডাস্ট", দিলরুবা আহমেদের প্রথম কাব্য সংকলন ছিল। তার কাব্যে তিনি মার্কিন বাংলাদেশী হিসেবে যুক্তরাষ্ট্রে এবং বাংলাদেশের ঢাকায় তার অভিজ্ঞতার কথা তুলে ধরেন। "ঢাকা ডাস্ট" কবিতা বিভাগে 'ব্রেড লোফ রাইটার্স' কর্তৃক ব্যাকলেস পদক ২০১১ জিতে নেয়। এই কাব্যগ্রন্থটি "গ্রে উল্ফ" কর্তৃক ২০১১ সালে প্রকাশ করা হয়েছিল। এটি আর্থার জি কর্তৃক মনোনীত হয়েছিল। তার বই "সাহিত্য: মানব অভিজ্ঞতা" এবং "অবিভাজ্য: সমসাময়িক দক্ষিণ এশীয় মার্কিন কাব্যের সংকলন"-এর মধ্যে সংগৃহীত হয়েছে। তার বই "দ্য এইটিন্থ চেঞ্চুরি ওয়েভার্স অফ মুসলিম হোজ থাম্বস ওয়্যার চপ্‌ড", বঙ্গে ব্রিটিশ রাজ কর্তৃক ঔপনিবেশিক দমন নিপীড়নের চিত্র ফুটিয়ে তোলে।
আইন ও সালিশ কেন্দ্র
আইন ও সালিশ কেন্দ্র (আসক) বাংলাদেশের একটি বেসরকারী সংস্থা যারা মানবাধিকার নিয়ে কাজ করার পাশাপাশি আইনগত সহায়তাও দিয়ে থাকে। এটি বাংলাদেশের প্রথম সারির একটি মানবাধিকার সংগঠন যারা বিশেষভাবে শ্রমিক ও নারী অধিকার নিয়ে কাজ করেন। এছাড়াও সংস্থাটি বাংলাদেশী আইনশৃঙ্খলা বাহিনী কর্তৃক ঘটা মানবাধিকার লঙ্ঘনসমূহ বিভিন্ন সময় তুলে ধরেন। আন্তর্জাতিক পর্যায়ে সংস্থাটি অ্যামনেস্টি ইন্টারন্যাশনাল এবং জাতিসংঘ অর্থনৈতিক ও সামাজিক পরিষদের পরামর্শক হিসেবে কাজ করে থাকে। ১৯৮৬ সালে বাংলাদেশের প্রখ্যাত আইনজীবীরা একত্রিত হয়ে সংস্থাটি গঠন করেন। বর্তমানে সুলতানা কামাল সংস্থাটির নির্বাহী পরিচালক হিসেবে দায়িত্ব পালন করছেন।
আইন ও সালিশ কেন্দ্র আন্তর্জাতিক সংস্থা ছাড়াও বাংলাদেশে মানবাধিকার ও সামাজিক এবং লিঙ্গভিত্তিক ন্যায়বিচার নিশ্চিত করার লক্ষ্যে কাজ করা স্থানীয় বিভিন্ন সংস্থার সাথে যৌথভাবে বিভিন্ন কার্যক্রম পরিচালনা করছে। এসব কার্যক্রম পরিচালনায় স্থানীয় সংস্থাগুলোর সহয়তায় বাংলাদেশের ১০টি জেলায় ৪০টি ইউনিয়নে কার্যক্রম পরিচালনা করছে।
এছাড়াও তাদের কার্যক্রমে অন্তর্ভূক্ত রয়েছে শ্রমজীবী শিশুদের মৌলিক শিক্ষা প্রদান। শিশু নির্যাতন ও তাদের অধিকার রক্ষায় বিভিন্ন সময় সচেতনতামূলক কর্মকাণ্ড পরিচালনা করে থাকে।
ইমন চক্রবর্তী
ইমন চক্রবর্তী একজন ভারতীয় গায়িকা। প্রাক্তন ছবির তার বাংলা গান "তুমি  যাকে ভালোবাসো" -এর জন্য শ্রেষ্ঠ চলচ্চিত্র প্লেব্যাক সিঙ্গারের জন্য ২০১৭ সালে জাতীয় চলচ্চিত্র পুরস্কার জিতেছেন যা ভারতবর্ষে গায়কদের জন্য সবচেয়ে সম্মানজনক পুরস্কার। সেই অনুযায়ী তিনি ভারতের কয়েকজন গায়কের মধ্যে একজন যারা প্রথমবারের মতো চলচ্চিত্রের জন্য গান করে জাতীয় পুরস্কার জিতেছেন।
ইমনের জন্ম ভারতের পশ্চিমবঙ্গ রাজ্যের হাওড়া জেলার ছোট্ট শহর লিলুতে। জুন ২০১৭ অনুযায়ী চক্রবর্তী ২৯ বছর বয়সী। তার ক্রমবর্ধমান দিনগুলিতে তিনি তার মা তৃষ্ণা চক্রবর্তীর কাছ থেকে সঙ্গীত শিখতে ও রবীন্দ্রনাথ ঠাকুরের সাহিত্যকর্মের প্রতি আগ্রহী হন।
তাঁর প্রথম বিরট সুযোগ আসে যখন ভারতীয় রেকর্ড লেবেল কোম্পানির সারেগামা তার প্রথম অ্যালবাম "বসতে দিয়ো কাছে" বাংলা ভাষার প্রকাশ করার সিদ্ধান্ত নেয়। অ্যালবামের কয়েকটি গানের রচয়িতা ছিল রবীন্দ্রনাথ ঠাকুর। অ্যালবামে সুরকার অনুপম রায়,  গুণাবলীর সাথে নতুন স্বর ব্যবহার করতে চেয়েছিলেন। এরপর তিনি বাংলা চলচ্চিত্রের অনুপম রায়ে গান "তুমি জাকে ভালবাসো" করেছিলেন, যা তার প্রথম চলচ্চিত্রের গান ছিল। এই গানটি তাঁর ভারতবর্ষের সবচেয়ে সম্মানজনক পুরস্কার "শ্রেষ্ঠ মহিলা প্লেব্যাক সিঙ্গারের জন্য জাতীয় চলচ্চিত্র পুরস্কার" এনেদেয়।
ইমন চক্রবর্তী রবীন্দ্রনাথ ঠাকুর দ্বারা অত্যন্ত অনুপ্রাণিত।
শ্রেষ্ঠ মহিলা প্লেব্যাক গায়কের জন্য জাতীয় পুরস্কার (২০১৭)
হাসিনা মুর্শেদ
হাসিনা মুর্শেদ একজন বাঙালি রাজনীতিবিদ, শিক্ষাবিদ এবং বঙ্গীয় আইন পরিষদের সাংসদ।
হাসিনা মুর্শেদ এর বিবাহ সম্পন্ন হয় সৈয়দ মঞ্জুর মোর্শেদের সাথে। তাদের একমাত্র পুত্র সৈয়দ তানভীর মুর্শেদ। হাসিনা মুর্শেদ ছিলেন তার স্বামীর দ্বিতীয় স্ত্রী।  তার প্রথম স্ত্রী ইয়াসমীন মুর্শেদ ছিলেন ঢাকার নওয়াব পরিবারের সদস্য। হাসিনা ব্রিটিশ ভারতের বঙ্গীয় আইন পরিষদের সাংসদ নির্বাচিত হন ১৯৩৭ খ্রিস্টাব্দে। তিনি ছিলেন বাংলার প্রথম নারী সাংসদ। তিনি নিজ শিক্ষায় শিক্ষিত হয়েছিলেন। তিনি লেডি ব্রাবোর্ন কলেজের প্রতিষ্ঠাতাদের একজন ছিলেন, যেটি ছিল বাঙালি মুসলমান নারীদের জন্য প্রথম কলেজ। তিনি লেডি ব্রাবোর্ন কলেজের প্রশাসনিক পদের আসন গ্রহণ করেছিলেন। Sব্রিটিশ রাজপুত্রের মাধ্যমে তিনি পেয়েছিলেন অর্ডার অব দ্য ব্রিটিশ এম্পায়ার (এমবিই)। তিনি জোটেরও একজন সদস্য ছিলেন। বঙ্গীয় আইন পরিষদে তিনি নারীশিক্ষার গুরুত্বের ব্যাপারে কথা বলেন এবং নারীদের কলেজ ও হোস্টেল নির্মাণের দাবী তোলেন।
মেহবুবা মাহনূর চাঁদনী
মেহবুবা মাহনূর চাঁদনী (যিনি চাঁদনী নামে বেশি পরিচিত) হলেন একজন বাংলাদেশী মডেল, অভিনেত্রী এবং নৃত্যশিল্পী। তিনি কিশোরী থাকাবস্থাতেই অভিনয় শুরু করেন। তার অভিনীত সফল চলচ্চিত্রের মধ্যে রয়েছে দুখাই, লালসালু এবং জয়যাত্রা।
চার বছর বয়সে চাঁদনী নৃত্যু শেখা শুরু করেন। তিনি হিরুর অধীনে ভারতনাট্যম, আধুনিক এবং বাংলাদেশী নৃত্য শেখেন। বিটিভিতে প্রচারিত নতুন কুঁড়িতে দলগত নাচে তিনি প্রথম স্থান অর্জন করেছিলেন।
১৯৯৪ সালে দুখাই চলচ্চিত্রে অভিনয়ের মাধ্যমে তার চলচ্চিত্র যাত্রা শুরু হয়। চলচ্চিত্র অভিনয়ের পাশাপাশি তিনি বেশ কিছু টেলিভিশন নাটকেও অভিনয় করেছেন। নৃত্যের মাধ্যমে পরিচিত পাওয়া চাঁদনী ২০১২ সালে ব্রুনাইয়ের ৪২তম স্বাধীনতা ও জাতীয় দিবসে ব্রুনাই দারুস্‌সালামে বাংলাদেশী সম্প্রদায়ের একজন হিসেবে নৃত্য পরিবেশন করেন।
মার্চ ২০১৮
মার্চ ২০১৮-এ বিশ্বব্যাপী সংঘটিত ঘটনার সংক্ষিপ্ত-সার।
ইফফাত আরা দেওয়ান
ইফফাত আরা দেওয়ান হলেন একজন বাংলাদেশী রবীন্দ্রসঙ্গীত শিল্পী ও চিত্রশিল্পী। রবীন্দ্রসঙ্গীতে অবদানের তিনি ২০১২ সালে বাংলা একাডেমি কর্তৃক প্রদত্ত বাংলা একাডেমি রবীন্দ্র পুরস্কার লাভ করেন।
দেওয়ান ১৯৬৩ থেকে ১৯৬৮ সাল পর্যন্ত ছায়ানট থেকে সঙ্গীতের তালিম গ্রহণ করেন। তার সঙ্গীত গুরু ছিলেন ওয়াহিদুল হক ও সনজীদা খাতুন। তিনি ১৯৭৫ সালে ঢাকা বিশ্ববিদ্যালয় থেকে অর্থনীতি বিষয়ে স্নাতক সম্পন্ন করেন। তিনি ১৯৯২ সালে লন্ডনের বিয়াম শ স্কুল অব আর্টে শিল্পকলা বিষয়ক কোর্স করেন।
দেওয়ানের প্রথম রেকর্ড প্রকাশিত হয় ১৯৭০ সালে। ঢাকা ও কলকাতা থেকে প্রকাশিত দুটি রবীন্দ্র সঙ্গীত হল "আমি রূপে তোমায় ভোলাব না" এবং "প্রভু বলো বলো কবে"।
১৯৯০ সাল থেকে দেওয়ান চিত্রকর্ম শুরু করেন। ১৯৯২ সালে ঢাকার জার্মান কালচারাল সেন্টারে তার প্রথম একক চিত্র প্রদর্শনী অনুষ্ঠিত হয়। তার বেশ কয়েকটি একক প্রদর্শনী অনুষ্ঠিত হয়েছে, ফ্রান্সের প্যারিসেও তার একটি চিত্র প্রদর্শনী অনুষ্ঠিত হয়।
দেওয়ান ছায়ানটের একজন নির্বাহী সদস্য।
১৯৭০ সালে প্রথম এলপি প্রকাশিত হয়। এ পর্যন্ত বাইশটি অ্যালবাম বেরিয়েছে তার।
নাসরীন জাহান রত্না
নাসরীন জাহান রত্না বাংলাদেশের রাজনৈতিক দল জাতীয় পার্টির একজন রাজনীতিক এবং বাংলাদেশের দশম জাতীয় সংসদের একজন সংসদ সদস্য।
নাসরীন জাহান রত্না আনুষ্ঠানিক শিক্ষায় শিক্ষিত হন নি বরং গৃহশিক্ষায় শিক্ষিত। তার জন্ম বরিশালে। তিনি ২০০৪ খ্রিস্টাব্দে বাকেরগঞ্জ পৌরসভার চেয়ারপার্সন নির্বাচিত হন। ২০০৬ সালে অনুষ্ঠেয় বরিশাল-৬ আসন থেকে তার মনোনয়নপত্র বাতিল করে বাংলাদেশ নির্বাচন কমিশন। তিনি নির্বাচন কমিশনের ২০ ডিসেম্বর ২০০৬ এর সিদ্ধান্তের উপর আপীল করেন।  হুসেইন মুহাম্মদ এরশাদ তাকে জাতীয় পার্টির সভাপতি নির্বাচন করেন এবং তাকে সাধারণ নির্বাচনে জাতীয় পার্টির পক্ষ থেকে নির্বাচনে প্রার্থীতার জন্য সুযোগ দেন। তিনি জাতীয় পার্টির পক্ষ থেকে সংসদে ৪৫ সংরক্ষিত আসনের একটিতে জয়লাভ করেন ১৯ মার্চ ২০০৯ এ।  তিনি বর্তমানে মহিলা ও শিশু বিষয়ক মন্ত্রণালয়ের সংসদীয় স্থায়ী কমিটির সদস্য।
নাসরীন জাহান রত্না ২৫ আগস্ট ২০০৯ খ্রিস্টাব্দে বদরগঞ্জ মিউনিসিপালিটিতে একটি বাজারের নামকরণ সাদেক আলী হাওলাদারের নামে বাজারের নামকরণ করার পর বিতর্কের মধ্য দিয়ে গিয়েছেন। সাদেক আলী হাওলাদার ছিলেন পাকিস্তানীদের রাজাকার মিলিশিয়া এবং বাংলাদেশের মুক্তিযুদ্ধ সংগ্রামকালীন যুদ্ধপরাধে অভিযুক্ত। তিনি হিন্দু সম্প্রদায়ের বিপক্ষেও অপরাধে অভিযুক্ত। আবার যে বাজারটি নির্মাণ করা হয়েছিল সেটি হিন্দু জনগণের জমি দখল করে তার উপর নির্মিত হয়েছিল।
নাসরীন জাহান রত্না ব্যক্তিগত জীবনে রুহুল আমিন হাওলাদারের সাথে বিবাহ বন্ধনে আবদ্ধ। তার স্বামীও জাতীয় পার্টি থেকে নির্বাচিত একজন সংসদীয় সদস্য এবং একই সাথে জাতীয় পার্টির সাধারণ সম্পাদক।
ক্যান্ডি বেত
একটি "ক্যান্ডি বেত" হয় হয় বেত-আকৃতির লাঠি মিছরি বরাবর খ্রীষ্টজন্মোৎসবের পাশাপাশি সেন্ট নিকোলাস দিবসে এটা ঐতিহ্যগতভাবে সাদা সঙ্গে লাল ফিতে এবং সাথে দান করা মেন্থল, কিন্তু এটি হতে পারে অন্যান্য স্বাদ এবং রং বিভিন্ন
লোককাহিনী অনুযায়ী, ১৬৭০ সালে, ইন সুগন্ধিবিশেষ, জার্মানি, গায়কদলের প্রধান কোলন ক্যাথিড্রাল, গোলমালের প্রতিকারের জন্য তৈরি হয়েছে দ্বারা তার ছেলেমেয়েরা গির্জা সময় সময় জীবিত ক্র্যাচ
সাগুফতা ইয়াসমিন এমিলি
সাগুফতা ইয়াসমিন এমিলি (জন্ম: ৩ নভেম্বর ১৯৬২) একজন বাংলাদেশী নারী রাজনীতবিদ, নারীবাদী ও সংসদ সদস্য। তিনি মুন্সীগঞ্জ-২ থেকে আওয়ামী লীগের প্রার্থী হয়ে ২০০৯ ও ২০১৪ সালে জাতীয় সংসদের সদস্য নির্বাচিত হয়েছেন।
সাগুফতা ইয়াসমিন এমিলি ১৯৬২ সালের ৩ নভেম্বর মুন্সগঞ্জ জেলায় জন্মগ্রহণ করেন। তিনি বিএসসি সম্পন্ন করেছেন।
সাগুফতা ইয়াসমিন এমিলি আওয়ামী লীগের ডাকা সরকার বিরোধী হরতালে ২০০৪ খ্রিস্টাব্দের ২৫শে আগস্ট গ্রেপ্তার হন। ১৫ই আগস্ট ২০০৪ এ ঢাকা গ্রেনেড হামলার প্রতিবাদে এ হরতাল ডাকা হয়েছিল। গ্রেফতারের সময় অন্যান্য নারী নেত্রীদের সাথে তাকেও পুলিশের গাড়িতে টেনে হিঁচড়ে ওঠানো হয়, সেসময় কারো কারো কাপড় ছিঁড়ে যায়। এমিলি প্রথম ১৯৯৬ সালে সংসদের সংরক্ষীত মহিলা আসনের সদস্য মনোনীত হয়েছিলেন। তিনি মুন্সিগঞ্জ-২ থেকে ২০০৯ সালের জানুয়ারিতে বাংলাদেশ আওয়ামী লীগের প্রার্থী হয়ে সংসদ সদস্য নির্বাচিত হয়েছিলেন। রাষ্টপতি ইয়াজউদ্দীন আহমেদ ২৪ জানুয়ারি ২০০৯ সালে তাকে সংসদের হুইপ হিসেবে নিয়োগ দেন।
এমিলি ৫ জানুয়ারি ২০১৪ সাধারণ নির্বাচনে পুনরায় জয়ী হয়। ৮ মার্চ ২০১০ এ ট্রান্সপারেন্সি ইন্টারন্যাশনাল বাংলাদেশ আয়োজিত এক গোলটেবিল বৈঠকে ধর্ম দ্বারা নিয়ন্ত্রিত সন্ত্রাসবাদকে বাংলাদেশের নারীদের এগিয়ে যাওয়ার পথের অন্তরায় হিসেবে বর্ণনা করেন। ১০ জানুয়ারি ২০১৬ সালে বিএসআরএম এবং ডেইলি স্টার আয়োজিত "পদ্মা সেতু— উন্নয়নের নতুন মহাসড়ক" উপস্থাপনায় তিনি তার এলাকায় নদীভাঙনের কারণে ক্ষয়ক্ষতির সম্ভাবনা তুলে ধরেন যে কারণে সরকারকে খরচ করতে হতে পারে লক্ষ লক্ষ টাকা কেবল নদীভাঙন রোধে বালির বস্তা ব্যবহারেই। জুলাই ২০১৬ সালে তিনি বেশ কিছু বেসরকারি সংস্থাকে রাষ্ট্রবিরুদ্ধ কর্মকান্ডে সংশ্লিষ্টতার দরুণ অভিযুক্ত করেন। সরকারকে তাদের বিরুদ্ধে পদক্ষেপ নেয়ার জন্য আহ্বান করেন।
গামি বিয়ার
গামি বিয়ার (ইংরেজি: "Gummy bear"; জার্মান: "Gummibär") হল ছোট, ফলের গাম ক্যান্ডি, যা কিছু ইংরেজি-ভাষী দেশে একটি জেলি বেবি মতো দেখতে।
এই জিমি বিয়ার সম্ভূত ভিতরে জার্মানি, যেখানে এটি নাম অধীনে জনপ্রিয়
ধর্ষণ থেকে গর্ভধারণ
গর্ভধারণ ধর্ষণের একটি সম্ভাব্য ফলাফল। সাধারণত যুদ্ধ বা গণহত্যার সময় নারীদের অতি মাত্রায় ধর্ষণ করা হয়। বর্তমান বৈজ্ঞানিক ধারণা এই ব্যাপারে ঐক্যমত যে অতিমাত্রায় ধর্ষণ গর্ভধারণের হারকে বাড়িয়ে দিতে সক্ষম।
ধর্ষণ ধর্ষিতা এবং ধর্ষণের ফলস্বরূপ জন্ম নেওয়া শিশু উভয়ের ক্ষেত্রেই গর্ভধারণের সময় ও তার পরবর্তী সময়ে সমস্যার সৃষ্টি করতে পারে। ধর্ষণের শিকার হওয়া নারী অধিকাংশ সময়েই বাচ্চার জন্ম দিতে গিতে তার (বাচ্চার) বড় হওয়ার কথা চিন্তা করে, অভিভাবকের সমস্যা সমাধান করতে গিয়ে সমস্যাতে পড়ে যান।
কিছু দেশ যেখানে ধর্ষণের পরে গর্ভপাত অবৈধ, সেসব দেশে ১৫ বছর বা তার কম বয়সের কিশোরীদের ৯০% তার পরিবারের সদস্যদের দ্বারা ধর্ষিত হয়। তবে অতীতে ধারণা করা হত যে, ধর্ষণের ফলস্বরূপ কখনো গর্ভধারণ হতে পারে না।
গর্ভধারণে সক্ষম যেকোনো নারীই ধর্ষিত হওয়ার পরে গর্ভবতী হয়ে যেতে পারেন। ধর্ষণের কারণে গর্ভবতী হওয়া নারীর সংখ্যা ব্যাপকমাত্রায় পরিবর্তনশীল। একটি মূল্যায়নে দেখা যায় যে যুক্তরাষ্ট্রে প্রতিবছর ২৫০০০ থেকে ৩২০০০ বার ধর্ষণের ঘটনা ঘটে। এছাড়াও অন্য এক জরিপে দেখা যায় যে ১৯৯৮ সালে চিহ্নিত ২৫০০০ ধর্ষণজনিত গর্ভপাতের প্রায় ২২০০০ চিকিৎসার মাধ্যমে নিরোধ করা হয়।
নুরুন্নেছা খাতুন বিদ্যাবিনোদিনী
নুরুন্নেছা খাতুন বিদ্যাবিনোদিনী (১৮৯৪-১৯৭৫) ছিলেন একজন বাংলাদেশী লেখক এবং বাংলার প্রথম মুসলিম নারী ঔপন্যাসিক। তিনি বাংলা ভাষায় প্রকাশিত প্রথম মুসলিম ঔপন্যাসিক হিসেবে বিবেচিত হন।
নুরুন্নেছা ১৮৯৪ সালে ব্রিটিশ রাজ্যের বাংলার প্রেসিডেন্সি অঞ্চলের মুর্শিদাবাদ মহকুমার শাহপুর গ্রামে জন্মগ্রহণ করেন। তার পরিবার ছিল রক্ষণশীল মুসলমান, যারা তাকে শিক্ষা গ্রহণের অনুমতি দেয়নি। তিনি বিবাহিত হওয়ার পর তিনি স্বামী এর সক্রিয় সমর্থনে তার শিক্ষাজীবন শুরু করেন। তিনি ইংরেজি ভাষা এবং সাহিত্য অধ্যয়ন করেন। তিনি এবং তার সমসাময়িক মহিলা লেখকরা "আমদের মহল" এর মধ্য দিয়ে তাদের বাড়িগুলিতে সীমাবদ্ধতা থাকার কথা বলেছিলেন।
নুরুন্নেছাকে তার স্বামীর চাকরির কারণে তাকে বিভিন্ন জায়গায় অবস্থান করতে হয়। একারণেই তার লেখাসমূহ তার ভ্রমণ দ্বারা অনুপ্রাণিত ছিল। তাঁর কবিতা "আহ্বান-গীতি" মাসিক কহিনুরের (বৈশাখ উপলক্ষে) প্রকাশিত হয়। ১৯২৯ সালে তাঁর প্রথম উপন্যাস 'স্বপ্ন-দ্রষ্টা' প্রকাশিত হয়। উপন্যাসটি একটি মুসলিম পরিবারের জীবন সম্পর্কিত বিষয় নিয়ে লিখা। তিনি ১৯২৪ সালে ভারতে মুসলিম অগ্রগামীদের সম্পর্কে একটি ঐতিহাসিক উপন্যাস লিখেছিলেন, যা জনকী বাই বা মোসলেম বিরাতওয়া নামে পরিচিত। ১৯২৫ সালে তিনি আত্মত্যাগ সম্পর্কিত একটি বই "আত্মদান" লিখেছিলেন । তার সমগ্র কার্যাবলি কাজগুলি নুরুন্নেসা গ্রন্থাবলি নামে ১৯২৯ সালে প্রকাশিত হয়। তিনি বঙ্গীয় মুসলিম মহিলা সংঘের সভাপতি হিসাবে দায়িত্ব পালন করেন। তার সাহিত্য অবদানের স্বীকৃতি স্বরূপ নিখিল ভারত বঙ্গ সাহিত্য সম্মলেন থেকে বিদ্যাবিনোদিনী উপাদি দেওয়া হয়। তিনি ১৯৫২ সালে পশ্চিমবঙ্গের মুর্শিদাবাদ ছেড়ে, পূর্ববাংলার ঢাকাতে স্থায়ীভাবে বসবাস শুরু করেন। তিনি একজন নারী অধিকার কর্মী ছিলেন এবং তিনি মাদেরকে তাদের মেয়েদের শিক্ষার নিশ্চিতকরণের জন্য আহ্বান জানান।
৬ই এপ্রিল, ১৯৭৫ নূরুন্নেছা ঢাকায় মৃত্যুবরণ করেন। ঢাকা বিশ্ববিদ্যালয় থেকে প্রতি বছর নারী শিক্ষার্থীদের জন্য অসাধারণ একাডেমিক সাফল্যের উপর ভিত্তি করে "নূরুন্নেছা খাতুন বিদ্যাবিনোদিনী স্বর্ণপদক" প্রদান করা হয়।
পাপিয়া সারোয়ার
পাপিয়া সারোয়ার (জন্ম ২১ নভেম্বর) একজন বাংলাদেশী সঙ্গীত শিল্পী। তিনি রবীন্দ্রসঙ্গীতের একজন প্রকাশক। ২০১৩ সালে তিনি বাংলা একাডেমি থেকে রবীন্দ্র পুরস্কার লাভ করেন। ২০১৫ সালের বাংলা একাডেমি ফেলোশিপ লাভ করেন।
পাপিয়া বরিশাল জন্মগ্রহণ করেন। তিনি ১৯৬৬ সালে ছায়ানটে ওয়াহিদুল হক, সনজীদা খাতুন এবং জাহেদুর রহিমের কাছে এবং পরবর্তিতে বুলবুল ললিতকলা একাডেমিতে সঙ্গীত দীক্ষা গ্রহণ করেন। তিনি ঢাকা বিশ্ববিদ্যালয়ের প্রাণিবিজ্ঞান বিভাগের ছাত্রী ছিলেন। ১৯৭৩ সালে শান্তিনিকেতনে বিশ্বভারতী বিশ্ববিদ্যালয়ে রবীন্দ্রসঙ্গীত অধ্যয়ন করার জন্য ভারত সরকারের থেকে বৃত্তি লাভ করেন। বিশ্বভারতী বিশ্ববিদ্যালয়ে তিনি শান্তিদেব ঘোষ, কণিকা বন্দ্যোপাধ্যায় ও নীলিমা সেন এর অধীনে রবীন্দ্র সঙ্গীত এবং দ্রুবতারা জসীর অধীনে শাস্ত্রীয় সঙ্গীতে তালিম নিয়েছেন।
তিনি ১৯৯৬ সালে "গীতসুধা" নামে একটি গানের দল প্রতষ্ঠা করেছিলেন।১৯৭৮ সালে সারোয়ার আলমের সঙ্গে বিবাহবন্ধনে আবদ্ধ হন। দাম্পত্য জীবনে তিনি এক সন্তানের মা। মেয়ে জিশা কানাডীয় অর্থ মন্ত্রণালয় একটি নির্বাহী।
মিস ওয়ার্ল্ড বাংলাদেশ
মিস ওয়ার্ল্ড বাংলাদেশ হচ্ছে বাংলাদেশে অনুষ্ঠিত একটি সুন্দরী প্রতিযোগিতা। ইভেন্টটি বিশ্বের সবচেয়ে পুরনো ও প্রধান আন্তর্জাতিক সুন্দরী প্রতিযোগিতা, মিস ওয়ার্ল্ডে বাংলাদেশকে অংশগ্রহণের সুযোগ দেওয়ার জন্য তৈরি করা হয়েছিল। মিস ওয়ার্ল্ড বাংলাদেশের বিজয়ী মিস ওয়ার্ল্ড প্রতিযোগীতায় বাংলাদেশকে প্রতিনিধিত্ব করে। অক্টোবর ২০১৭-এ, জান্নাতুল নাঈম এভ্রিল প্রথমবারের মতো মিস ওয়ার্ল্ড বাংলাদেশ নির্বাচিত হন। এক সপ্তাহ পরে এভ্রিলের "মিস ওয়ার্ল্ড বাংলাদেশ" টাইটেল বাদ দেওয়া হয়। পরবর্তীতে জানা গিয়েছিল যে তার বয়স ১৬ বছর নয়, ২৩ বছর এবং তিনি বিবাহিত। তাঁর বিরুদ্ধে বিয়ের তথ্য গোপনের অভিযোগ আনা হয়। অভিযোগ প্রমাণিত হওয়ায় জান্নাতুল নাঈমকে দেওয়া এই খেতাব বাতিল করা হয়। পরবর্তীতে প্রতিযোগিতার পাঁচ দিন পর, প্রতিযোগিতায় দ্বিতীয়-স্থান অধিকার করা জেসিয়া ইসলামকে “মিস ওয়ার্ল্ড বাংলাদেশ” হিসেবে ঘোষণা দেওয়া হয়। মিস ওয়াল্ড প্রতিযোগিতায়, তিনি ষষ্ঠ গ্রুপে হেড টু হেড চ্যালেঞ্জ পর্বে বিজয়ী হন ও শীর্ষ ৪০-এ যান।
এন্টার শোবিজ ও ওমিকন এন্টারটেইনমেন্ট মিস ওয়ার্ল্ড বাংলাদেশকে দেশের প্রথম জাতীয় প্রতিযোগিতায় পরিণত করেছে। ইভেন্টেটির লক্ষ্য হচ্ছে নারীর ক্ষমতায়ন এবং আন্তর্জাতিক স্তরে বাংলাদেশকে প্রতিনিধিত্ব করার সুযোগকে সমর্থন করা।
প্রথম রানার আপ: জান্নাতুল নাঈম এভ্রিল
দ্বিতীয় রানার আপ:
চারণ গান
বাংলার কবি, গীতি নাট্য চেতনার বহির্প্রকাশ হয়েছে নানা ভাবে। স্বাধীনতা আন্দোলনের সময় মানুষের মধ্যে দেশপ্রেম জাগাতে, দেশের পরাধীনতার বিরুদ্ধে সংগ্রাম করার প্রেরণা জোগাতে যেসব কবিরা গান গেয়ে ও যাত্রাভিনয় করে স্থানে স্থানে ঘুরে বেড়িয়েছেন, তাঁদেরকে চারণ কবি বলা হয়। ব্যাকরণগত ভাবে চারণ শব্দের অর্থ স্তুতি পাঠক।
বাংলা সাহিত্যে চারণ কবি মুকুন্দ দাসের নাম সবার আগে আসে। তার প্রকৃত নাম যজ্ঞেশ্বর দে এবং ডাক নাম যজ্ঞা। এছাড়া বিজয় সরকার প্রমুখরা বাংলার চারণ কবিতার ভান্ডারকে সমৃদ্ধ করেছেন। তবে বাংলা সাহিত্যে চারণ কবিরা বরাবরই উপেক্ষিত থেকে গেছেন। গ্রাম বাংলায় নানা পালা গানের মধ্যে দিয়ে চারণ কবিরা মানুষের মধ্যে বেঁচে আছেন।
ধর্মের নানা কাহিনী থেকে শুরু করে ভারতের স্বাধীনতা আন্দোলনের নানা বিষয় চারণ কবিদের গানের মাধ্যমে প্রচারিত ছিল। 
চারণ কবিদের গানের মধ্যে দিয়ে রামের নানা উপাখ্যান প্রচলিত ছিল। চারণ কবিরা নানা স্থানে ঘুরে এই সকল গান শোনাতেন। তবে মুখে মুখে প্রচারিত বলে উপকথার মধ্যে অনেক অতিকথাও যুক্ত হয়ে যেত। তা ক্রমে বছরের পর বছর ধরে প্রাচিরিত হয়ে ক্রমে কিংবদন্তিতে পরিনত হয়। 
বঙ্গভঙ্গ আন্দোলনের সময় চারণ কবি মুকুন্দ দাসের অনেক গুলি গান লোকমুখে প্রচারিত ছিল তার মধ্যে উল্লেকযোগ্য গানটি হলো বন্দেমাতরম।
মহাত্মা অশ্বিনী দত্ত সেই তার চারণ গানের শক্তিকে বুঝে যাত্রা দল তৈরী করতে বলেছিলেন। তার এই ৩৬ লাইনের গানে প্রতি দুই লাইন অন্তর বন্দেমাতরম শব্দটি রেখেছিলেন।
ভারতের স্বাধীনতা আন্দোলনে সাধারণ মানুস কে উদ্বুদ্ধ করার জন্য চারণ কবিদের অনুষ্ঠান খুবই তাৎপর্যপূর্ন ছিল।
১৯১৬ সালে দেশবন্ধু চিত্তরঞ্জন দাশের আমন্ত্রণে মুকুন্দ দাস তার যাত্রার দল নিয়ে কলকাতা যান। কলিকাতা বিশ্ববিদ্যালয়ের ইন্সটিটিউট হলে সে দলের অভিনয় হয়।
মুকুন্দ দাস; শিলিগুড়িতে ১৯২৪ সালে চারণ গানের অনুষ্ঠান করেছিলেন। সাত দিন ব্যাপী সেই অনুষ্ঠান হয়। তখন তার প্রত্যেক দিনের দক্ষিণা ছিল ৫১ টাকা। তিনি অনুষ্ঠান শেষে ৭ টাকা গুরু দক্ষিনা রেখে বাকি ৩৫০ টাকা কালী মন্দির তৈরীতে দান করে দেন। ১৯২৬ সালে কালী মন্দির প্রতিষ্ঠা হয়; মুকুন্দ দাস তার নাম করণ করেন আনন্দময়ী কালী এবং তারপরে সেখানে দুর্গা পূজাও শুরু হয়।
এছাড়া মুকুন্দ দাস জোড়াসাঁকো ঠাকুরবাড়িসহ আচার্য জগদীশচন্দ্র বসু বিচারপতি এ চৌধুরী প্রমুখের বাড়িতেও তার যাত্রাভিনয় হয়।
আনুচিং মগিনি
আনুচিং মগিনি (জন্ম ১ মার্চ ২০০৩) হচ্ছে বাংলাদেশেরনারী ফুটবল দলের আক্রমণভাগের খেলোয়াড়। তিনি বর্তমানে বাংলাদেশ অনূর্ধ্ব-১৭ জাতীয় নারী ফুটবল দল এ খেলে। তিনি "এএফসি অনূর্ধ্ব-১৪ নারী স্থানীয় চ্যাম্পিয়নশিপ - দক্ষিণ এবং মধ্য" এর বিজয়ী দলের সদস্য ছিল ২০১৬ সালে তাজিকিস্তানে। তিনি ওই টুর্নামেন্ট এর মধ্যে পাঁচটি গোল করে। তিনি আনাই মগিনি এর জমজ ছোট বোন, যেও ফুটবল খেলে।
মগিনি জন্মগ্রহণ করে ২০০৩ সালে খাগড়াছড়ি জেলায়। তার বাবা "রিপ্রু মগ" হচ্ছেন একজন কৃষক। তিনি নবম শ্রেণীতে "গার্গা বহুমুখী উচ্চ বিদ্যালয়ে" পড়ছে রাঙ্গামাটি জেলায়।
মগিনি ফুটবল খেলা শুরু করে ২০১১ সালে। তিনি "বঙ্গমাতা শেখ ফজিলাতুন্নেসা মুজিব গোল্ড কাপ টুর্নামেন্টে" "মগাছড়ি প্রাথমিক বিদ্যালয়ের" হয়ে খেলে। তিনি বছর দলটি চ্যাম্পিয়ন হয়। ২০১৪ সালে তার জেলা খাগড়াছড়ি "কেএফসি জাতীয় নারী চ্যাম্পিয়নশিপ"-এ অংশগ্রহণ না করায় তিনি নারয়াণগঞ্জের প্রতিনিধিত্ব করে।
আনুচিং মগিনি ২০১৭ সালের "এএফসি অনূর্ধ্ব-১৬ নারী চ্যাম্পিয়নশিপে"র বাছাইপর্বের খেলায় নির্বাচিত হয় "বাংলাদেশ অনূর্ধ্ব-১৭ নারী ফুটবল দলের" হয়ে খেলার জন্য। তিনি ওই টুর্নামেন্টে পাঁচটি গোল করে। গ্রুপ চ্যাম্পিয়ন হয়ে বাংলাদেশ ২০১৭ এফসি অনূর্ধ্ব-১৬ নারী চ্যাম্পিয়নশিপে অংশগ্রহণ করে ২০১৭ সালের সেপ্টেম্বরে থাইল্যান্ডে।
শামসুন্নাহার খাজা আহসানউল্লাহ
বেগম শামসুন্নাহার খাজা আহসানুল্লাহ বাংলাদেশের একজন প্রগতিশীল রাজনীতবিদ যিনি বাংলাদেশ জাতীয়তাবাদী দলের সদস্য। তিনি একাধারে সাবেক সাংসদ এবং ঢাকা নওয়াব পরিবারের সদস্য।
শামসুন্নাহার খাজা আহসানুল্লাহ ১৯৯১ খ্রিস্টাব্দে বাংলাদেশ জাতীয় সংসদের সদস্য নির্বাচিত হন বাংলাদেশ জাতীয়তাবাদী দল থেকে। তিনি ১৯৯৬ এ পুনঃনির্বাচিত হন ৬ষ্ঠ বাংলাদেশ জাতীয় নির্বাচনে। এ সাধারণ নির্বাচনটি বাতিল ঘোষণা করা হয় এবং আরেকটি নির্বাচন আহ্বান করা হয় ১৯৯৬। তিনি ৫ সেপ্টেম্বর ২০০৮ এ বাংলাদেশ জাতীয়তাবাদী দল থেকে সংরক্ষিত নারী আসনে নির্বাচিত হন। তিনি বাংলাদেশ ইউনিয়ন সদস্য সংস্থার উপদেষ্টা ছিলেন। ২০০৮ এ তত্ত্বাবধায়ক সরকারের শাসনামলে, তিনিসহ বাংলাদেশ জাতীয়তাবাদী দলের ৮৬ জন সাবেক রাজনীতিবিদের সাথে এই রাজনৈতিক দলের সাধারণ সম্পাদক খন্দকার দেলোয়ার হোসেন এবং চেয়ারপারসন হিসেবে খালেদা জিয়াকে সমর্থন করেন। বেগম আহসানুল্লাহকে কারাবরণ করতে হয়েছিল সেনাসরকারের ক্ষমতায়নের সময়। Aরাজনীতিবিদ হওয়ার পাশাপাশি তিনি সলিমুল্লাহ অনাথাশ্রমের প্রেসিডেন্ট ছিলেন ১৯৭৮ এ তার স্বামীর মৃত্যুর পর থেকে। প্রেসিডেন্ট পদ থেকে তিনি ২০১০ খ্রিস্টাব্দে অবসর গ্রহণের মাধ্যমে পদত্যাগ করেন।
শামসুন্নাহার খাজা আহসানুল্লাহের অর্ধাঙ্গ ছিলেন নওয়াবজাদা খাজা আহসানুল্লাহ (১৯১৫-১৯৮১)। Sheতিনি ছিলেন ঢাকার নওয়াব স্যার খাজা সলিমুল্লাহর নাতি। এই দম্পতির এক পুত্র; খাজা জাকি আহসানুল্লাহ এবং দুই কন্যা; ফৌজিয়া আহসানুল্লাহ এবং আয়েশা আহসানুল্লাহ। তার ডাকনাম "ডলি", এ নামে তিনি তার বন্ধুবান্ধব এবং পরিবারের কাছে প্রিয়।
মালিহা খাতুন
মালিহা খাতুন (মৃত্যু ২৪ মে, ২০০২) ছিলেন একজন বাংলাদেশী শিক্ষাবিদ, লেখিকা এবং সমাজ কর্মী। তিনি ২০০১ সালে বাংলাদেশ সরকার কর্তৃক বেগম রোকেয়া পদকে ভূষিত হন। তিনি "ঢাকা টিচার্স ট্রেনিং কলেজের" প্রথম মহিলা অধ্যক্ষ ছিলেন।
মালিহা খাতুনের পিতা, কাজী সানাউল্লাহ, কলকাতার প্রেসিডেন্সি কলেজের আরবি ও ফার্সি বিভাগের অধ্যাপক ছিলেন। সাখাওয়াত মেমোরিয়াল স্কুল হতে ম্যাট্রিক পরীক্ষায় প্রথম বিভাগে উত্তীর্ণ হওয়ার পর তিনি কলকাতার বেথুন কলেজ থেকে তার বিএ অনার্স সম্পন্ন করেন। তিনি 'বাংলা ও দর্শন' বিষয়ে স্নাতকোত্তর ডিগ্রী অর্জন করেন। ১৯৫৭ সালে তিনি এডিনবরা বিশ্ববিদ্যালয় থেকে 'শিক্ষা এবং মনস্তত্ত্ব' বিভাগে ডিপ্লোমা এবং পোস্ট-গ্র্যাজুয়েশন করেন। ঢাকা বিশ্ববিদ্যালয় থেকে ১৯৮৭ সালে তিনি 'শিক্ষাবিষয়ক মনস্তত্ত্বে' পিএইচডি ডিগ্রী লাভ করেন। 
কয়েক বছর শিক্ষকতার পর, মালিহা খাতুনকে রাজশাহী বিভাগের সহকারী পরিদর্শক হিসেবে নিয়োগ দেয়া হয় এবং পরবর্তীতে তিনি তার কর্মজীবনের বড় একটি অংশ পরিদর্শক হিসেবে কাটিয়ে দেন।
মালিহা 'ঢাকা টিচার্স ট্রেনিং কলেজের' অধ্যক্ষের পদ থেকে ১৯৮২ সালে অবসর নেন।
আনোয়ারা আলী
আনোয়ারা আলী একজন ব্রিটিশ কনজারভেটিব পার্টির রাজনীতিবিদ। তিনি একাধারে বো ওয়েস্টের সাবেক কাউন্সলির, টাওয়ার হ্যামলেটসের স্বাস্থ্য ও মানব কল্যাণের মন্ত্রণালয়ের সাবেক সদস্য ছিলেন।
আলীর বাবা জাবেদ আলী, একজন ব্যবসায়, এবং মাতা সলিমা খাতুন। আলী বাংলাদেশে (তৎকালীন পূর্ব পাকিস্তান) জন্মগ্রহণ করেন এবং শৈশবেই যুক্তরাজ্যে চলে আসেন, যেখানে তিনি পড়াশোনা শেষ করেন। তার বড় ভাই সিরাজ উদ্দিন এবং বোন শানারা বেগমও যুক্তরাজ্যে বসবাস করেন।
১৯৯৭ সালে আলী সেন্ট বর্থলোমেউ এন্ড রয়্যাল লন্ডন মেডিকেল স্কুল থেকে এমবিবিএস পাশ করেন।
২০১০ সাল পর্যন্ত আলী স্থানীয় সরকারের কাউন্সিলর ছিলেন এবং টাওয়ার হ্যামলেটসের স্বাস্থ্য ও মানব কল্যাণের মন্ত্রণালয়ের গুরুত্বপূর্ণ সদস্য ছিলেন। ২০০৬ সালে, টাওয়ার হ্যামলেটস কাউন্সিলর নির্বাচনে তিনি লেবার পার্টির মনোনীত প্রার্থী হয়ে রাজনীতিতে প্রবেশ করেন। নির্বাচনের মাত্র আট সপ্তাহ আগে রাজনীতিতে প্রবেশ করেও তিনি বো ওয়েস্টের আসন জয় লাভ করেন। তিনি জেনেট লুডলওকে, টাওয়ার হ্যামলেটসের লিবারেল ডেমোক্রেট দলের নেতা, এমন এক আসন থেকে হারান যে আসনে লিবারেল ডেমোক্রেটরা ৩০ বছর ধরে নিয়ন্ত্রণ করে আসছিলো। আলী এবং তার সহকর্মীরা সমগ্র লন্ডনে লেবার পার্টির হয়ে সর্ববৃহৎ জয়লাভ করেন। ২০০৭ সালে, লেবার পার্টির উপনেতা নির্বাচনে হেরিয়েট হারমানের হয়ে প্রচারণা করেন এবং নির্বাচনে হারমান জয়লাভ করেন। ২০১০ এর ফেব্রুয়ারীতে, জাতীয় স্বাস্থ্য সেবা সংস্কারে লেবার পার্টির ব্যর্থতার কারণে আলী কনজারভেটিভ পার্টি থেকে পদত্যাগ করেন। ফলে, মে মাসের নির্বাচনে তিনি পুনর্নির্বাচিত হতে ব্যর্থ হন।
কুন্দুজ জেলা
কুন্দুজ জেলা () উত্তর আফগানিস্তানের কুন্দুজ প্রদেশের কেন্দ্রস্থল বা প্রাদেশিক রাজধানী কুন্দজ শহরে অবস্থিত একটি জেলা। ভৌগলিক অবস্থান অনুযায়ী জেলাটির পশ্চিমে চর দারা জেলা, উত্তরে কালে-ই-জাল জেলা ও ইমাম সাহেব জেলা, পূর্বে আর্কী জেলা ও খান আবাদ জেলা এবং দক্ষিণে আলী আবাদ জেলা এর সীমানা ঘিরে রেখেছে। ২০০৬ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ২৫৪,১০০ জন এর মত। এখানকার রাস্তাগুলি মানসম্মত এবং প্রায় সকল গ্রামগুলিত প্রবেশযোগ্য।শহর থেকে প্রায় ৮ কিমি দক্ষিণ পূর্বে একটি বিমানবন্দর অবস্থান করছে।
লুক্সেমবার্গ রাজকুমারী অ্যান্টনিয়া
লুক্সেমবারের রাজকুমারী অ্যান্টনিয়া (অ্যান্টিনিয়ট রবার্ট সোফি উইলহেলমাইন; ৭ অক্টোবর ১৮৯৯ - ৩১ জুলাই, ১৯৫৪) নুসউ-ভিলবার্গের লাক্সাম হাউস এবং বাইয়ারিয়ার শেষ ক্রাউন প্রিন্সিপালের সদস্য ছিলেন।
'আপার বাইয়ারায় লেংগ্রিজে শেলস হহেনবুর্গে জন্মগ্রহণ করেন, অ্যান্টোনিলা লাক্সেমবার্গের গ্র্যান্ড ডিউকের গুইলুম চতুর্থের চতুর্থ কন্যা ছিলেন, যিনি ১৮০৫ থেকে ১৯৯২ সালের মধ্যে রাজত্ব করেছিলেন এবং ব্রাগঞ্জোর পর্তুগিজ হাউসের রাজকন্যা মারি অ্যানি।
তিনি দুইটি ধারাবাহিক গ্র্যান্ড ডিউকসিসের ছোট বোন ছিলেন: মারি অ্যাডিলেড ও শার্লট। পরিবারে তাকে "টনি" বলা হয়।
অ্যান্টোনিয়ায় রূপপুরছাত্রীর দ্বিতীয় স্ত্রী, বাইয়ারের ক্রাউন রাজকুমার। ২৬ আগস্ট, ১৯১৮ তারিখে দুজনকে যুক্ত করা হয়েছিল। সেই সময় রূপপুরে ইম্পেরিয়াল জার্মান সেনাবাহিনীতে জেনারেলফেল্ডমার্শাল ছিল এবং লরেনের যুদ্ধে জার্মান ছয়টি বাহিনীকে সফলভাবে নির্দেশনা দেওয়া হয়েছিল।
এর ফলে জার্মানির লুক্সেমবার্জীয় গ্র্যান্ড ডুয়াল পরিবার এবং জার্মান সাম্রাজ্যের রাজত্বের সময় ঘনিষ্ঠ সম্পর্কগুলির সমালোচনা ঘটেছিল যখন জার্মানিতে লাক্সেমবার্গের কর্তৃত্ব ছিল। এটি গ্র্যান্ড ডিউকেস মারি-অ্যাডিলেইডের উপর চাপে যোগ করেছে, যিনি ১০ জানুয়ারি ১৯১৯ তারিখে পদত্যাগ করতে বাধ্য হয়েছিলেন। তার বড় বোনকে অপহরণ এবং একটি প্রজাতন্ত্রের পক্ষে বাওয়ারয়ার রাজত্বের উৎখাত থাকা সত্ত্বেও, দুজনেই বিয়ে করেছিল ৭ এপ্রিল ১৯২১ শ্লোস হহেনবুর্গে।
অ্যান্টনিয়া এবং রূপপুরে ছয় সন্তানের জন্ম হয়েছিল, যার মাধ্যমে তাদের আরও সন্তানসন্ততি হয়েছিল:
নাৎসি শাসকদের বিরোধিতাকারী হিসেবে, অ্যান্টোনিয়া ও রূপপ্রেটকে ১৯৩৯ সালে ইতালিতে নির্বাসনে পাঠানো হয়েছিল। এখান থেকে তারা হাঙ্গেরিতে চলে এসেছে। ১৯৪৪ সালের অক্টোবরে জার্মানি যখন হাঙ্গেরিকে দখল করে নেয়, তখন অ্যান্টোনিয়া ও তার সন্তানরা বন্দী হয়ে ওঠে, যদিও রূপপুরাট এখনও ইতালিতে রয়েছেন, গ্রেফতারি পরোয়ানা তারা Sachsenhausen এ বন্দী ছিল। এপ্রিলের প্রথম দিকে তারা ডাকাউ কনসেন্ট্রেশন ক্যাম্পে স্থানান্তরিত হয়। একই মাসের মুক্তি, যদিও কারাবাস অ্যান্টোনির স্বাস্থ্যের জন্য ক্ষতিকর; অজুহাত তার শপথ নেতৃত্বে কখনও জার্মান মাটিতে ফিরে না, এবং তিনি নয় বছর পরে মারা যান, Lenzerheide, সুইজারল্যান্ডশিলাম, জিন লুই অ্যান্টোনিও ভন লুক্সেমবুর্গ: বায়ার্নস লেজার ক্লোনফিনজেসিন। মুনচেন: ল্যাঞ্জেন মুলার, ২006. আইএসবিএন 3-7844-3048-1।
উমা খান
উমা খান হচ্ছেন একজন বাংলাদেশী মহিলা প্লেব্যাক সঙ্গীত শিল্পী। ২০০২ সালে তিনি "হাছন রাজা" চলচ্চিত্রের জন্য শ্রেষ্ঠ মহিলা প্লেব্যাক সঙ্গীত শিল্পী হিসেবে জাতীয় চলচ্চিত্র পুরস্কার লাভ করেন।
উমা চট্টগ্রামের এক সঙ্গীত পরিবারে জন্মগ্রহণ করেন। তার ভাই প্রবাল চৌধুরী ও বোন কল্যাণী ঘোষ। তারা দুজনেই স্বাধীন বাংলা বেতার কেন্দ্রের শিল্পী ছিলেন।
উমা স্বাধীন বাংলা বেতার কেন্দ্রের কনিষ্ঠতম শিল্পী ছিলেন। ১৯৭১ সালে এই বেতার কেন্দ্রের পঞ্চাশের অধিক গানে কণ্ঠ দেন। স্বাধীনতা পরবর্তী প্রথম রঙিন চলচ্চিত্র "বাদশা"য় একটি গানে তিনি কণ্ঠ দেন।
উমা ১৯৮৬ সালের ২৬শে ফেব্রুয়ারি অভিনেতা হেলাল খানকে বিয়ে করেন।
যুক্তিবিদ্যার ইতিহাস
যুক্তিবিদ্যার ইতিহাস গ্রহণযোগ্য সিদ্ধান্তের উন্নয়ন বিষয়ক চর্চার সাথে জড়িত|আনুষ্ঠানিকভাবে যুক্তিবিদ্যার উন্নতি হয় ভারত,চীন এবং গ্রীস-এ আদিযুগে|গ্রিক পদ্ধতি যা মূলত এরিষ্টটটেলীয় যুক্তিবিদ্যা(বা শর্তাধীন যুক্তিবিদ্যা) তা একটি এমন পদ্ধতি যার সুদূরপ্রসারী ব্যবহার ও গ্রহণযোগ্যতা পাওয়া যায় পশ্চিমা বিজ্ঞান এবং গণিতে সহস্র বছর যাবৎ|স্টোইকস্,বিশেষত চাইরাসিপাস প্রমূখ বিধেয় যুক্তিবিদ্যার উন্নয়ন শুরু করেন|খ্রিষ্টীয় এবং ইসলামীয় দার্শনিকগণ যেমন বইথিয়াম(মৃত্যু ৫২৪ অব্দ) এবং উইলিয়াম অব ওকহেম(মৃত্যু ১৩৪৭ অব্দ) মধ্যযুগে আরিষ্টটটেলীয় যুক্তিবিদ্যার প্রভূত উন্নয়ন করেন যা ১৪-শতকের মাঝথানে উচ্চ অবস্থানে পৌঁছে যায়| ১৪-শতকের এর মাঝ থেকে ১৯-শতকের প্রারম্ভ পর্যন্ত সময়কালে যুক্তিবিদ্যাকে বহুলভাবে অগ্রাহ্য করা হয় যার জন্য একে একজন ইতিহাসবিদ বন্ধ্যা সময়কাল হিসেবে আখ্যা দেন|
সাম্রাজ্যীয় প্রথাই তখন চলত যার তথ্যসূত্র পাওয়া যায় ১৬২০ সালে স্যার ফ্রান্সিস ব্যারন-এর নোভাস অরগানন থেকে|যুক্তিবিদ্যা ১৯-শতকের মাঝামাঝি সময়ে যাকে পরিবর্তনের সময়কাল বলা হয় তথন আনুষ্ঠানিক ও কঠোর শৃঙ্খলায় উন্নীত হতে থাকে যার আদর্শ হলো গাণিতিক প্রমাণ-এর সঠিক পদ্ধতি যা গণিতে ব্যবহৃত হয়|এটি যেন একটি নব্য সুর যা গ্রিক পদ্ধতির দিকে মনোযোগ ফিরিয়ে নিয়ে যায়|আধুনিক যতিচিহ্নিক বা গাণিতিক যুক্তিবিদ্যার এই সময়কার উন্নয়ন বস্তুত মানবসভ্যতার প্রজ্ঞাব্যাঞ্জক ইতিহাস-এর একটি উল্লেখযোগ্য ঘটনা যাতে অবদান রাথেন বোলি,ফ্রিজ্,রাসেল এবং পিয়ান্ও|গাণিতিক যুক্তির উন্নয়ন বিংশ শতকের প্রথমদিকের কিছু দশকে হয় যা মূলত গোডডেল ও টারস্কীর কাজের দ্বারা উদ্ভূত হয় যার তাৎপর্যপূর্ণ প্রভাব ছিল বিশ্লেষণী দর্শন এবং দার্শনিক যুক্তিবিদ্যায়|আরো সুনির্দিষ্টভাবে ১৯৫০-এর অগ্রবর্তী সময়কালে কিছু বিষয় যেমন কাঠামোগত যুক্তিবিদ্যা,ক্ষণস্থায়ী যুক্তিবিদ্যা,আনুসঙ্গিক যুক্তিবিদ্যা এবং আইনগত যুক্তিবিদ্যার ওপর প্রভাব ছিল|
=সাপেক্ষ যুক্তি == ৭.আরো দেখুন ===